qundao/data-zh-poetry huggingface dataset:
自南康往广信完卷述怀十首
作者：李梦阳
朝代：明

越旬不出门，所值疑初觏。长湖迄华岳，融景递澄秀。鼓枻聿行迈，览物每欣遘。飘飘颐帆风，逶迟敛云昼。鸣鹤矫丰田，文鱼驶闲溜。有生孰靡适，时及异荣疚。彼哉吾岂仇，乘运视所受。履兹良巳快，乃馀足云究。迅风会高云，逝逝曷能巳。朝耸冠剑驰，夕暮遭累系。荣辱邈何因，嘅嘅昧成理。湖程莽复阔，滩溜于春驶。肃肃东骛帆，晨夜不得止。仰睇啼柯猿，俛伤跃清鲤。一言季布召，斥以一言毁。从古谁靡然，寄语求全子。金阁简英儒，玉书托纪纲。丝言一何谆，黜佞抡圭璋。澄清有夙愫，揽辔诚慨慷。聿兹历三始，矢志千载芳。风波骇非意，多口乱否臧。九阊眇以玄，欲扣六翮伤。所司专爱憎，威刑丧厥常。彼方耸轻盖，宁知嗟道傍。渊云谅殊性，予岂经世俦。驰驱二十祀，学宦寡谐谋。昔斥还三河，誓言永林丘。靡坚今咎谁，畜志竟莫酬。在难归贻阻，眇焉痗前修。陟崇望波岭，翔云骇西流。春羽振桑榆，念之心形仇。东徂叹伊始，怀哉俾无尤。朝离傍罗浦，东至龙潭宿。戢枻候明发，独寤守空曲。宵昼有常理，欲往不获速。多虑良搅眠，强置复攒触。起立万动寂，湍响应鸣谷。惊风临岸激，高月散春木。絮云吐岑岫，玉绳低以属。慨哉复奚道，徘徊至天旭。一气噫太虚，吹万良不同。伊余就幽役，春序奄巳中。芳辰下霜雹，寒暄乖故风。北柯沮靡荣，南林曷由丰。临门翳孤松，悠悠慨初终。张仪相六廷，虞氏哭途穷。首阳乏长薇，洛都鞍马雄。天定俟何时，咏言摧深衷。云和易成霖，羲阳一何冥。淹哉沮洳区，佳日闲我扃。覆瓦仅蔽床，颓壁支数棂。凄飙惊中帷，雹霰时复零。天道有常乖，万殊谁竟宁。子期久巳徂，纵陈孰为听。当道有豺狼，琐言訾螟蛉。习坎固终利，从兹效无形。静居百虑屏，孤树乃墙隅。奄兹华叶更，搔首睇淹如。时云布灵谷，天令震高衢。霖潦灌百川，万壑寡安鱼。东京构党祸，郭子逝于于。伊匪四顾勤，孰崛南阳庐。京燠非力排，裘葛从所须。龙蛇翳厥身，孔赞宁我谀。赦者小人幸，臣诚小人侪。匪图轩盖荣，山海有奇怀。礼法无复拘，评者靡我排。思夙慕华贵，振鞅登要逵。烜赫岂不快，寤寐忧所乖。识几既不早，今恋非鄙哉。乘桴越洋涛，采兰及春滋。于焉可佳容，庞叟心所期。一夕复一辰，倏忽春务易。云叶布丰林，蚯蚓盘我壁。田窦仇片言，厥怒一何赫。笑谑有白刃，千载乃露迹。倦兹掩陈记，出户睇高翮。积讟聆民谣，欲采不可译。英骖振飞靷，出入势煇奕。哀哉彼何子，踌踷秪沾臆。
自南康往广信完卷述怀十首·其一
作者：李梦阳
朝代：明

越旬不出门，所值疑初觏。长湖迄华岳，融景递澄秀。鼓枻聿行迈，览物每欣遘。飘飘颐帆风，逶迟敛云昼。鸣鹤矫丰田，文鱼驶闲溜。有生孰靡适，时及异荣疚。彼哉吾岂仇，乘运视所受。履兹良巳快，乃馀足云究。
自南康往广信完卷述怀十首·其七
作者：李梦阳
朝代：明

云和易成霖，羲阳一何冥。淹哉沮洳区，佳日闲我扃。覆瓦仅蔽床，颓壁支数棂。凄飙惊中帷，雹霰时复零。天道有常乖，万殊谁竟宁。子期久巳徂，纵陈孰为听。当道有豺狼，琐言訾螟蛉。习坎固终利，从兹效无形。
自南康往广信完卷述怀十首·其三
作者：李梦阳
朝代：明

金阁简英儒，玉书托纪纲。丝言一何谆，黜佞抡圭璋。澄清有夙愫，揽辔诚慨慷。聿兹历三始，矢志千载芳。风波骇非意，多口乱否臧。九阊眇以玄，欲扣六翮伤。所司专爱憎，威刑丧厥常。彼方耸轻盖，宁知嗟道傍。
自南康往广信完卷述怀十首·其九
作者：李梦阳
朝代：明

赦者小人幸，臣诚小人侪。匪图轩盖荣，山海有奇怀。礼法无复拘，评者靡我排。思夙慕华贵，振鞅登要逵。烜赫岂不快，寤寐忧所乖。识几既不早，今恋非鄙哉。乘桴越洋涛，采兰及春滋。于焉可佳容，庞叟心所期。
自南康往广信完卷述怀十首·其二
作者：李梦阳
朝代：明

迅风会高云，逝逝曷能巳。朝耸冠剑驰，夕暮遭累系。荣辱邈何因，嘅嘅昧成理。湖程莽复阔，滩溜于春驶。肃肃东骛帆，晨夜不得止。仰睇啼柯猿，俛伤跃清鲤。一言季布召，斥以一言毁。从古谁靡然，寄语求全子。
自南康往广信完卷述怀十首·其八
作者：李梦阳
朝代：明

静居百虑屏，孤树乃墙隅。奄兹华叶更，搔首睇淹如。时云布灵谷，天令震高衢。霖潦灌百川，万壑寡安鱼。东京构党祸，郭子逝于于。伊匪四顾勤，孰崛南阳庐。京燠非力排，裘葛从所须。龙蛇翳厥身，孔赞宁我谀。
自南康往广信完卷述怀十首·其六
作者：李梦阳
朝代：明

一气噫太虚，吹万良不同。伊余就幽役，春序奄巳中。芳辰下霜雹，寒暄乖故风。北柯沮靡荣，南林曷由丰。临门翳孤松，悠悠慨初终。张仪相六廷，虞氏哭途穷。首阳乏长薇，洛都鞍马雄。天定俟何时，咏言摧深衷。
自南康往广信完卷述怀十首·其十
作者：李梦阳
朝代：明

一夕复一辰，倏忽春务易。云叶布丰林，蚯蚓盘我壁。田窦仇片言，厥怒一何赫。笑谑有白刃，千载乃露迹。倦兹掩陈记，出户睇高翮。积讟聆民谣，欲采不可译。英骖振飞靷，出入势煇奕。哀哉彼何子，踌踷秪沾臆。
自南康往广信完卷述怀十首·其四
作者：李梦阳
朝代：明

渊云谅殊性，予岂经世俦。驰驱二十祀，学宦寡谐谋。昔斥还三河，誓言永林丘。靡坚今咎谁，畜志竟莫酬。在难归贻阻，眇焉痗前修。陟崇望波岭，翔云骇西流。春羽振桑榆，念之心形仇。东徂叹伊始，怀哉俾无尤。
自南昌往广信述怀
作者：李梦阳
朝代：明
体裁：古风

朝离傍罗浦，东至龙潭宿。戢枻候明发，独寤守空曲。宵昼有常理，欲往不获速。多虑良搅眠，强置复攒触。起立万动寂，湍响应鸣谷。惊风临岸激，高月散春木。絮云吐岑岫，玉绳低以属。慨哉复奚道，徘徊至天旭。
自太过渡河趋陂沙冈
作者：李梦阳
朝代：明

凌春远行迈，游目恣沿越。渐辨林中曙，遽失霞上月。触物谁为情，悲叹曷可歇。载登隋疆场，况眺宋城阙。阳坡散初柳，阴曲峙寒雪。只此判气候，岂必殊燕粤。湝湝浊河驶，畟畟晨风发。扬帆截惊赣，倚棹望穷发。凫雁眇难即，汀兰翠堪结。美人既莫期，天路复幽绝。陂冈郁参错，岸沙皓明灭。日暮孤云与，何以慰忡惙。
自新喻马赴新鋈方等寺晚饭
作者：李梦阳
朝代：明

趋途暝雨巳忽霁，入寺晚饭鸟将栖。仲夏稻苗特袅袅，黄昏松桂何凄凄。流年远村换物色，旷野青天悲鼓鼙。峨峨百丈屹在眼，策马欲攀交虎蹄。
自进贤趋抚州
作者：李梦阳
朝代：明

炎域霜何厉，寒泉木欲稀。肩舆随落叶，晨日上征衣。路势东南转，北风鸿雁归。东乡新血战，巢破鸟犹飞。
至后上方寺酒集
作者：李梦阳
朝代：明

久阴痗昏氛，我行值嘉明。白日展冬耀，雪霁松林清。景异赏贵延，朋集杯难停。入筵午未端，归骑夕巳冥。衡风振岩廊，铃索抗高鸣。塔虚响先奔，珠圆光易倾。超物虑可澹，遗荣累果轻。久枉证诠理，一悟得所徵。
至怀玉山会起书院
作者：李梦阳
朝代：明

冒险登云峰，云涌风不卷。凄凄松霰响，濡濡竹露泫。沾涂意巳困，睹构色颇展。故堂改颓制，新筑负幽巘。代材但旁谷，砻石况非远。清渠激修溜，巅亩旷以衍。偶至若期遇，天定固良鲜。仰止古有训，静成力可挽。秪虞游业子，捷径为世莞。
至日夜雪
作者：李梦阳
朝代：明

至夜还深雪，幽心独小堂。光虽夺片月，寒恐妒微阳。压竹宁迷翠，沾梅秪辨香。一声何处雁，翅湿且高翔。
至黄花
作者：李梦阳
朝代：明

黄花城压岑，山合昼多阴。坐见五陵雾，来为九月霖。泥生剑戟涩，寒重鼓鼙沉。寂寞松林外，那传孤雁音。
舟中病感
作者：李梦阳
朝代：明

寒望舟中远，乡心病后多。万山通越水，孤棹杂吴歌。霜巳丹枫甚，吾如白发何。倦游常药物，归思绕关河。
舟往临江即事
作者：李梦阳
朝代：明

直岸含风细，中江放舸安。地随帆席转，风进晚潮残。霞树迎窗过，晴山卷帽看。遥惊双浴鹭，色举向云湍。
舟次石头口
作者：李梦阳
朝代：明

窗开面面水风微，五月江空冷照衣。此艇果如天上坐，茶烟化作綵云飞。
船板床
作者：李梦阳
朝代：明
体裁：五言绝句

船板胡在兹，而我寝其上。情知非江湖，梦寐亦风浪。
艮岳
作者：李梦阳
朝代：明

城北三土丘，揭？对堤口。黄芦莽瑟瑟，疾风鸣衰柳。云是宋家岳，豪盛今颓朽。我闻帝王富，东京实罕有。凿池通嵌窦，移山媚户牖。岌嶪楼观合，欻吸风雷走。岩阴翡翠吟，海窟蛟鼍吼。燕赵矜丽人，搜剔充妃后。君臣互沉湎，斯道讵能久。鸣呼花石费，铢锱尽官取。北风卷黄屋，此地竟谁守。迢迢五国城，二龙回其首。向使任忠良，邦国得灭否。余来值寒暮，悲歌坐林数。狐狸窜古垒，破瓦没藜莠。孤城峙我前，苍苍日将西。
艮岳
作者：李梦阳
朝代：明
体裁：古风

城北三土丘，揭�对堤口。黄芦莽瑟瑟，疾风鸣衰柳。云是宋家岳，豪盛今颓朽。我闻帝王富，东京实罕有。凿池通嵌窦，移山媚户牖。岌嶪楼观合，欻吸风雷走。岩阴翡翠吟，海窟蛟鼍吼。燕赵矜丽人，搜剔充妃后。君臣互沉湎，斯道讵能久。呜呼花石费，铢锱尽官取。北风卷黄屋，此地竟谁守。迢迢五国城，二龙回其首。向使任忠良，邦国得灭否。余来值寒暮，悲歌坐林数。狐狸窜古垒，破瓦没藜莠。孤城峙我前，苍苍日将西。
艮岳
作者：李梦阳
朝代：明

宋家行殿此山头，千载来人水一丘。到眼黄蒿元玉砌，伤心锦缆有渔舟。金缯社稷和戎日，花石君臣弃国秋。漫倚南云望南土，古今龙战是中州。
艳曲二首
作者：李梦阳
朝代：明

盈盈绮闼女，生长不知春。开窗见百结，背面掩罗巾。父母爱少女，女是聪明子。生不识鸳鸯，绣出鸳鸯是。
艳曲二首·其一
作者：李梦阳
朝代：明

盈盈绮闼女，生长不知春。开窗见百结，背面掩罗巾。
艳曲二首·其二
作者：李梦阳
朝代：明

父母爱少女，女是聪明子。生不识鸳鸯，绣出鸳鸯是。
艳歌行
作者：李梦阳
朝代：明

杲日出扶桑，照我结绮窗。绮窗不时开，日光但徘徊。通阡对广陌，柳树夹楼垂。上有织素女，叹息为谁思。步出郭东门，望见陌上柳。叶叶自相当，枝枝自相纠。
芝山寺感事
作者：李梦阳
朝代：明

偶到芝山寺，遥伤荐福碑。霜雷十月动，秋战万家悲。凉入丹枫堕，崖高黄葛垂。洪钧融万物，黔首独旌旗。
芝山望
作者：李梦阳
朝代：明

吴楚分何代，乾坤此郡孤。江从树里断，山入雨中无。战斗名空在，英雄世与徂。酒酣抚长剑，极目尽重湖。
芝柈行
作者：李梦阳
朝代：明

霜严夜清月在南，灯明酒温客气酣。铜瓶玉芝铿堕地，客将传玩誇神异。仰芝把蒂行金杯，苍文古紫当筵开。巳惊潋滟菡萏动，更诧屈错蛟龙回。忆芝初出盘精气，云流石立魍魉避。赤箭琅玕色尽枯，神诃鬼守求非易。泄秘直遭天地怒，怀珍顾使时人忌。自从获芝升我堂，琴书几席俱辉光。晴日徐看瑞气合，炎天每挹仙云凉。燕山豪士来何方，悲歌起舞宵未央。芝乎自衒亦太异，顿令四座深林觞。觞行逶迤月转白，月色芝光巧相射。酕醄触击玛瑙碎，淋漓迸落真珠赤。君不见玉屈卮，金叵罗。珠花绣草枉自艳，停杯听我芝柈歌。
芦席几
作者：李梦阳
朝代：明

古人席地坐，饮食俱在兹。今人设高几，翻谓古人卑。
花源
作者：李梦阳
朝代：明

落英泛流水，点点如飘霞。为有问津者，不敢种桃花。
花鸭
作者：李梦阳
朝代：明

花鸭静云衣，娟娟春草依。临池捩颈卧，梦拂楚云飞。
芳树二首为上海陆氏赋陆出东坡故砚姑苏全肩笔索予面赋一字起十字止
作者：李梦阳
朝代：明

嗟，天运，春奄暮。翩翩者鸟，集于芳树。芳树生路隅，车马一何多。朝看桃李华，夕看桃李柯。爰登高丘以望，遥见长安绮楼。楼中美人弹瑟，如闻三叹未休。客乘白马系栖下，秉烛置酒娱夜游。美人赠我锦绣辞，把玩不异珊瑚钩。林阴漙露罗袂薄，明月照闼那可留。嗟乎人生何不共努力，君不见城鸦哺子忽生翼。猗，君子，道为贵。贪夫所钦，驷马高盖。东家虽椎牛，不如西家齑。虽有文马千驷，不如西山啜薇，猗嗟富贵良何为。瞻彼青青兮陌上林，秾华灼灼兮一何早。凉风有时漂摇来吹汝，坐见凄凄白露满芳草。愿采青松寄情亲于远道。
芳树二首为上海陆氏赋陆出东坡故砚姑苏全肩笔索予面赋一字起十字止 二 前缺八字句此篇足之
作者：李梦阳
朝代：明
体裁：乐府曲辞

猗，君子，道为贵。贪夫所钦，驷马高盖。东家虽椎牛，不如西家齑。虽有文马千驷，不如西山啜薇，猗嗟富贵良何为。瞻彼青青兮陌上林，秾华灼灼兮一何早。凉风有时漂摇来吹汝，坐见凄凄白露满芳草。愿采青松寄情亲于远道。
芳树二首为上海陆氏赋陆出东坡故砚姑苏全肩笔索予面赋一字起十字止·其一
作者：李梦阳
朝代：明

嗟，天运，春奄暮。翩翩者鸟，集于芳树。芳树生路隅，车马一何多。朝看桃李华，夕看桃李柯。爰登高丘以望，遥见长安绮楼。楼中美人弹瑟，如闻三叹未休。客乘白马系栖下，秉烛置酒娱夜游。美人赠我锦绣辞，把玩不异珊瑚钩。林阴漙露罗袂薄，明月照闼那可留。嗟乎人生何不共努力，君不见城鸦哺子忽生翼。
苦哉行
作者：李梦阳
朝代：明

从军北，到长城，长城草枯窟不平。十月风发霜霰零，人须马毛冰结成。东归太行践羊肠，斫冰煮糜岩谷旁。攀枝掩泪瞻故乡，红颜捣素怨夜长。悲离恨阻断肝肠，破镜何时飞上苍。
苦寒行
作者：李梦阳
朝代：明

前日雪落伤麦根，北风刮地天色昏。沙飞石走拔大树，雪积林坳出无路，城中死者不知数。我归三年河不冻，今年冰坚车可渡。触面憭慄厚地裂，四顾乾坤莽明灭。尺薪粒米贵如玉，君不见日晚空墙贫士哭。
苦寒行
作者：李梦阳
朝代：明

太行之山何崔嵬，天寒溪谷禽兽饥。黄熊赤罴力相食，翠衿绣翼徒南飞。啄食饮泉百意足，野田椎子寒无衣。张罗挂毕伺鸟雀，口作雌雄鸣且悲。鹌鹑小鸟鼓翅落，鼎食之家意不乐，顿箸待尔登品错。奏应钟，开玄堂，毡帏锦幄冬夜长。微禽效体樽俎光，秃鹙驾鹳当檐翔。
苦寒行
作者：李梦阳
朝代：明

白日敛光曜，北风如剑刃。泽坚走鸣车，水雪峙千仞。登高望四海，四海水将结。蛟蛇壅巢窟，虎豹潜于穴。巑岏太行谷，苍莽阴山戎。沙碛书飞霜，垒门吹烈风。鸟雀堕岩壁，黄狐啸空城。居人掩阙卧，客子无复行。
苦热
作者：李梦阳
朝代：明

伏阴固当奋，亢阳乃逾缅。嘈嘈蟪蛄鸣，树杪风不展。上天收雷雨，万物沮沾洗。推案忽大叫，蓐驭何时返。赤日厚地裂，挥汗无晨晚。古时有虞舜，弹琴理骄蹇。轩辕制六律，四序无乖舛。何当挽二圣，吾欲遂仰偃。
苦热柬屠参议
作者：李梦阳
朝代：明

豫章之热真毒淫，六月巳破仍不禁。赤云行空日在地，万里一望炎烟深。东蒸扶桑干欲槁，黑河水乾龙不吟。院松亭亭我所爱，比遭摧炙无好阴。纵令跣足欲何往，此地寸冰如寸金。层檐大厦尚喘喙，矫屋茅堂泪满襟。滕王有阁高百寻，阁下澄江清映心。紫薇使者卧其上，卷幔恰对西山岑。赤脚门子摇大扇，行坐吟哦挥素琴。几欲往访簿书积，岂我无酒同谁斟。亭午蕴隆潭水沸，蛟蜃下徙鼋鼍沉，何况走原兽、栖枝禽。呜呼豫章之热其苦有如此，而我胡为营营与世争华簪。
苦热篇二首
作者：李梦阳
朝代：明

大运互伸缩，二仪每骄蹇。阳威苟不烈，阴驭何能反。避暑蹑清榭，栻汗望幽巘。密绿暵丰林，萋芜萎修坂。逃饮岂其性，对食不能饭。嗟彼驰骋子，晨暮各忘返。执热古有经，愚智讵相远。何当苏海宇，余亦遂仰偃。伏阴会当升，愆阳固有期。墙茨覆鲜实，蟪蛄夕以哀。所虞大火流，即值凉霜催。轩辕制六律，大舜弹鸣丝。四气为之和，民生寡忧思。古理日云邈，季运安所师。我怀良已永，炎曜况倭迟。愿言惠清飙，飒然均此施。
苦热篇二首·其一
作者：李梦阳
朝代：明

大运互伸缩，二仪每骄蹇。阳威苟不烈，阴驭何能反。避暑蹑清榭，栻汗望幽巘。密绿暵丰林，萋芜萎修坂。逃饮岂其性，对食不能饭。嗟彼驰骋子，晨暮各忘返。执热古有经，愚智讵相远。何当苏海宇，余亦遂仰偃。
苦热篇二首·其二
作者：李梦阳
朝代：明

伏阴会当升，愆阳固有期。墙茨覆鲜实，蟪蛄夕以哀。所虞大火流，即值凉霜催。轩辕制六律，大舜弹鸣丝。四气为之和，民生寡忧思。古理日云邈，季运安所师。我怀良已永，炎曜况倭迟。愿言惠清飙，飒然均此施。
苦热行
作者：李梦阳
朝代：明

蕴隆焚如，二仪为炉。赤曦铄天，尘沙沸途。居奚讳袒，行弗择憩。鱼伏于渊，鸟张其喙。何物为炭，谁乎为工。橐之鼓之，金流石镕。阆风之颠，瑶沼之阴。飙轮扇凉，冰壑嵚崟。下踏层雪，上攀琪树。仙人绿发，逍遥箕踞。俯阚人世，溷热交毒。我欲从之，安得羽翼。
苦雨后篇
作者：李梦阳
朝代：明

小儿？哑始学语，育之后屋逢今雨。包裹移置夜我旁，儿惊屡叫安之乳。霆雷虩虩屋瓦震，疾电绕床乱走鼠。大儿明农隔城住，即有缓急谁视汝。旦日报至心则降，雨未伤人伤稷黍。前时三月点雨无，大儿忧色禾半枯。日日望雨雨反荼，荡然畎亩为江湖。天晴微风波水动，沟渠四注长河涌。明晦反覆何代无，嘱儿更备宜秋种。
苦雨后篇
作者：李梦阳
朝代：明
体裁：古风

小儿�哑始学语，育之后屋逢今雨。包裹移置夜我旁，儿惊屡叫安之乳。霆雷虩虩屋瓦震，疾电绕床乱走鼠。大儿明农隔城住，即有缓急谁视汝。旦日报至心则降，雨未伤人伤稷黍。前时三月点雨无，大儿忧色禾半枯。日日望雨雨反荼，荡然畎亩为江湖。天晴微风波水动，沟渠四注长河涌。明晦反覆何代无，嘱儿更备宜秋种。
苦雨篇
作者：李梦阳
朝代：明

波涛日陷蛙鸣起，梁园一夜满城水。屋庐半塌塌人死，可怜哭声水声里。忆昨出饮黄昏归，零濛巳洒力尚微。岂知中宵鬼神怒，雷翻电滚雨如注。我时怵愓不得眠，窗灯扑杀无计燃。汹涌一任霹雳走，恍忽若有蛟龙缠。地轴震仄久益急，披衣起坐坐复立。鸡鸣气势幸稍缓，积渐天明日光入。琴沾书湿开我堂，二仪高下云低昂。黄鹂晒翅燕语梁，前何恐惧今何康。万事夷险谁豫量，及时弗乐头颅苍。
荅太仆储公见赠
作者：李梦阳
朝代：明

淮海先生海鹤姿，年来何事鬓成丝。安危异日须公等，文雅于今是我师。纵有孙阳难遇马，谁言安石但能棋。桂枝偃蹇空山里，旅病逢春故国思。
荅客
作者：李梦阳
朝代：明

子去有何见，来之奚所闻。愿客且宁坐，为子请敬陈。丈夫志四方，出门辙同轮。人心投合谐，匪必邻里亲。长风会枯蓬，飘飘逐飞尘。既东忽复西，聿谁究其因。引觞就岐路，有怀庶能伸。
荅杭双溪渡河见寄
作者：李梦阳
朝代：明

藩公赴镇田来日，野老扶筇北望时。贪墨似闻抛印绶，壶浆直见迓旌旗。豫州河岳元中土，汉法封疆是重司。北载别君今幸此，柴门能倒故人卮。
荡子从军行
作者：李梦阳
朝代：明

胡兵十万起妖氛，汉骑三千扫阵云。隐隐地中鸣战鼓，迢迢天上出将军。边沙远离风尘气，塞草常萎霜露文。荡子辛苦十年行，回首关山万里情。才闻突陷贤王阵，又遣分围右校营。纷纷铁骑朝常警，寂寂铜焦夜不鸣。沧波积冻连蒲海，雨雪疑寒遍柳城。地分玄徼指青波，关塞寒云本自多。严风凛凛将军树，苦雾苍苍太史河。扬麾拔剑先挑战，征旆凌沙犯霜霰。楼船一举争沸腾，烽火四连相隐见。戈文耿耿悬落星，马足骎骎拥飞电。终当取骏效先鸣，岂暇论功称后殿。征夫行乐践榆溪，倡妇衔怨坐空闺。蘼芜旧曲终难赠，芍药新诗岂易题。池前怯对鸳鸯伴，庭际羞看桃李蹊。荡子别来年月久，贱妾空闺更难守。凤凰楼上罢吹箫，鹦鹉杯中临劝酒。同道书来一雁飞，此时缄怨下鸣机。巳剪鸳禽帖夜被，更薰兰麝染香衣。屏风宛转莲花怅，窗月玲珑翡翠帏。个日新妆如复罢，秪应含笑待郎归。
荷池
作者：李梦阳
朝代：明

山风吹水香，脱巾池上坐。盈盈千岁龟，飞上荷叶卧。
莳植甫毕风雪遽至漫尔有作
作者：李梦阳
朝代：明

草树新培置药阑，醉吟閒凭足心宽。岂虞晨雪娟娟布，无那春枝飐飐寒。犹有一花当坐媚，幸留双柏与人看。日晴红绿应全胜，为劝先生且放餐。
获麂
作者：李梦阳
朝代：明

小麂何山得，出山今几时。笑尔深藏晚，无言猎者知。
莺晓
作者：李梦阳
朝代：明

睍睆梦中迷，流莺碧树西。起来红日照，巳度别枝啼。
菊
作者：李梦阳
朝代：明

世上虚名白发悲，霜前幽壑迥春姿。闲巡独树真怜汝，醉折寒花欲赠谁。官舍野堂浑一色，冷风凄露漫相欺。高年渐觉馨香远，万里徒伤酒一卮。
菊
作者：李梦阳
朝代：明

日丽秋霜白，天清野菊黄。亦知甘隐逸，偏得近壶觞。屡折元因醉，斜簪一任狂。乾坤传舍耳，节赏莫思乡。
菊日任君见过
作者：李梦阳
朝代：明

菊筵开遇雨，秋色转增孤。冷翠元浮席，流香故洒壶。蕊沾卷袖摘，径滑倩人扶。莫谓无开霁，斜阳酒重沽。
菊时一种数本其一逾秋独妍爰及至日黄华韡然当庭见者骇叹携酒来赏予赋二诗
作者：李梦阳
朝代：明

节过诸芳尽，冬深尔独妍。那知冰雪候，复敞菊花筵。蕊冻黄逾嫩，枝疏绿更鲜。试令彭泽见，应费掇英篇。正色干严候，殊姿破暮寒。名均梅自妒，节晚竹同看。岁月阳回易，冰霜尔立难。无言载酒客，缱绻近阑干。
菊时一种数本其一逾秋独妍爰及至日黄华韡然当庭见者骇叹携酒来赏予赋二诗·其一
作者：李梦阳
朝代：明
体裁：五言律诗

节过诸芳尽，冬深尔独妍。那知冰雪候，复敞菊花筵。蕊冻黄逾嫩，枝疏绿更鲜。试令彭泽见，应费掇英篇。
菊时一种数本其一逾秋独妍爰及至日黄华韡然当庭见者骇叹携酒来赏予赋二诗·其二
作者：李梦阳
朝代：明

正色干严候，殊姿破暮寒。名均梅自妒，节晚竹同看。岁月阳回易，冰霜尔立难。无言载酒客，缱绻近阑干。
菊迟
作者：李梦阳
朝代：明

吾家数丛菊，节近未含姿。种日人同早，开时尔较迟。编篱护密叶，绕砌嗅寒枝。切恐重阳至，无钱足酒卮。
落星石
作者：李梦阳
朝代：明

千江势欲倒，蠡门支孤屿。辉辉云崖映，汹汹湍濑注。霜水落丈馀，石角露龃龉。探奇犯崄涉，停旄挈贤侣。搴裳入松寺，倚竹望风渚。崩奔乱帆下，蔽曳波鸟举。秋空澹明澄，浮山互吞吐。灵根合道蕴，旷荡豁褊阻。贞靡亚砥柱，险可并滟滪。不闻永嘉胜，秪因谢公许。
葑菲叹
作者：李梦阳
朝代：明

菁菁田中葑，与与疆上菲。托根岂诚异，敷叶为谁美。采掇女心叹，遵路劳情理。鲜茎入素手，终朝不盈篚。置之独长惋，抆泪沾衣里。白华肇卑薄，谷风启怨诽。色衰使交离，弃美因下体。空瞻寸晷旋，倏见严飙起。徒持履霜戒，谁念禦冬旨。吟叹非贞喻，托物聊在地。
葛衫帐
作者：李梦阳
朝代：明

酷暑睡不稳，解衫周四围。但阻蚊虫入，无遮明月辉。
葡萄
作者：李梦阳
朝代：明

万里西风过雁时，绿云玄玉影参差。酒醒试取冰丸嚼，不说天南有荔支。
葡萄
作者：李梦阳
朝代：明
体裁：诗

旧干疏曾讶，新条密更垂。苑花深悄悄，风叶漫披披。马乳秋同摘，龙须世岂知。相传自西域，种杂至今疑。
董公衙赏绯桃行
作者：李梦阳
朝代：明

吁嗟董公垂老官不迁，途虽坎坷志不变。三岁提兵两列衔，此事堪伤亦堪羡。二月南风捲章水，黄昏西省开芳宴。刑司军司皆集衙，盆中絩桃俄放花。董公捋须向客誇，客起环视咸咨嗟。情酣展转移灯照，酒气扑花花欲笑。逢人合与世酩酊，衰颜若被春勾调。君不见玄都观里树，不与武陵源上殊。时来开落各异地，董公董公今宵与客且倒花前壶。
蒸热三子过我东庄
作者：李梦阳
朝代：明

林蜩午不歇，日毒土色赤。郁言森密里，时华媚深碧。三人者胡来，无乃不速客。黄公苍须髯，二生颀而晢。入荫齐解带，对酒各岸帻。篱萱挺其秀，槛果垂易摘。无言岂为默，有形忘所役。杯乾时一斟，遽复至西夕。
蔷薇洞
作者：李梦阳
朝代：明

洞口蔷薇密，石花压云湿。晓采枝上露，不知鹤飞出。
蕉石亭
作者：李梦阳
朝代：明

看石忽有诗，攀蕉书其上。夜来雨打叶，惊闻金石响。
薏苡行赠王氏
作者：李梦阳
朝代：明

南征马援还东都，人言满载皆明珠。发封视之乃薏苡，群臣失色天子吁。世情毁誉本好恶，后生轻信迷真误。暗投固宜明月弃，同居岂免娥眉妒。自君夙夜歌在公，尊中醴酒常不空。德尊日见儿孙盛，名成反致谗邪攻。虽云乔树多烈风，曷有寸雾残高空。君不见周时吉甫称大贤，孔门弟子推颜渊。掇蜂拾塺尚见惑，岂我千得无一愆。君堂有客俸有钱，槐庭偃蹇花含烟。胡不酩酊金罍前，万事置之休问天。
薛家楼宴
作者：李梦阳
朝代：明

闲游北城隅，俯视清江郭。洪川带名都，形势自相错。楼观蔼郁郁，街巷纷以漠。北城良巳高，况陟城上阁。轻裳拂倒景，飞槛聆天乐。夕山一何苍，夏潦弥井络。冲风激回流，玄云骇难泊。暗观逝者危，遂悟居者乐。慷慨亮易感，扪心果谁恶。夷险非我为，弹剑且尽酌。
薜荔园
作者：李梦阳
朝代：明

芳园蓊薜荔，水石非人间。昔闻西洞庭，今为学士山。
虎欲齧人不避豪贤篇
作者：李梦阳
朝代：明

吾之于人，谁毁谁誉。貌失子羽，言失宰子。知我者天，君子洗心。行不愧影，寝不愧衾。何树嶷嶷，于畛之持。有挠俾鸣，僾风者惑。汉申党人，宋严伪学。冥鸿逝豫，辕驹局促。非林何栖，非渊何潜。驷马忧患，贫贱德音。富而可求，其从如云。徐子起钦，显者蔑闻。
行歌古泽中二首
作者：李梦阳
朝代：明

古泽古云游，带索被羊裘。川寒冻日白，海溟孤云愁。鸱鸮叫秃木，鸿雁遵方洲。肠断悲哉客，黄河不断流。川原望不极，愁思满归襟。云蔽长安目，水流湘浦心。颓阳灭远树，积雪明寒岑。醉起海月照，行歌入雾林。
行歌古泽中二首·其一
作者：李梦阳
朝代：明

古泽古云游，带索被羊裘。川寒冻日白，海溟孤云愁。鸱鸮叫秃木，鸿雁遵方洲。肠断悲哉客，黄河不断流。
行歌古泽中二首·其二
作者：李梦阳
朝代：明

川原望不极，愁思满归襟。云蔽长安目，水流湘浦心。颓阳灭远树，积雪明寒岑。醉起海月照，行歌入雾林。
行歌古泽中二首其二
作者：李梦阳
朝代：明
体裁：古风

蓬池有啸台，夷门有吹台。二台突兀眼前一抔土，英雄落莫成今古。我今有台不啸复不歌，月高霜白如夜何。临洪河，望四海，山川悲，月不改。昔日芒砀五色气，烟销浪灭今安在。
行省树下
作者：李梦阳
朝代：明

中林溽雨积，芜径暑日薄。众鸟集于樾，鹓凤眇焉托。披云瞩岑观，缥缈三阿阁。踽踽怀昔贤，扰扰疾棼错。夷犹攀荣柯，慷慨念幽壑。
行路难
作者：李梦阳
朝代：明

锦笙翠蛾心莫疑，色销言忤情遽离。偶投响诺山岳移，背面诋訾孰复知。川涂忧风备其舟，彼风东西流，波翻浪侧时不休。泊船倚岸缆树根，彼何者鸟翻然喧，愿置此曲令心烦。
被絷国境眺望
作者：李梦阳
朝代：明

亦知蹋翼鸟，岂意罻罗求。万里劳明主，孤臣泪暗流。临京花更苦，近苑柳偏愁。愧尔云间雁，衔泥向玉楼。
袷祭颂述
作者：李梦阳
朝代：明

呜呼大圣人，肇迹或渔樵。苍龙戢其角，志固无丹霄。德祖始侧微，浚叶开皇朝。礼盖视后稷，面南统群昭。大哉九庙仪，亲尽敢不祧。再迁及皇熙，世室閟以寥。袷辰复来集，凤凰鸣箫韶。惟皇率百辟，孔祀自今朝。白日照实旂，御气如绛绡。将将磬筦鸣，飒飒灵旗飘。恍惚帝醉饱，诸王亦飘飘。下有开国勋，偃蹇罗金貂。愚臣叨对越，精魄为之摇。鼓钟送群公，玉户风萧萧。唐侯昔践位，十八号神尧。皇实秉敦默，龙性无逍遥。道合天人际，志与神明超。降祉倘冥漠，四海无征徭。
襄中见雁
作者：李梦阳
朝代：明

秋风群雁过，万里顺归毛。摇落巳如此，云霄空自高。盈盈拂楚塞，冉冉影湖涛。定出边烽里，哀鸣嗟尔劳。
襄阳歌四首
作者：李梦阳
朝代：明

烈风夜行岘山道，天阴城空鬼鸣啸。蒹葭委折波涛白，通济桥头老鸧叫。人言黄昏虎抟牛，牛虎两伤归各忧。万事岂尔能前谋，不如置之宽且休。君不见百足之虫光如虹，雷火烧死枯树中。岘石巉嵾孤根深，下盘厚土云气阴。中有千万窍突如，风来遇之如笙琴。昨当醉狂推撼此，天地忽然为之动，山鸣鬼哭百兽吟。我时便欲驱使六丁移之去，家遥屋卑无顿处。于乎一石且无顿处，徘徊归来日沉树。襄阳山势何所似，东如翥凤西虎蹲。墓堆累累不空地，于中岂少英雄魂。大堤先前花艳时，朱楼细柳黄金羁。但看旧园歌舞处，掘发金钗知是谁。君今有酒不饮，恨不驷马轩车驰。纵及金张许史将焉为，身后埋没蒿草畴见知。昨来三日雨不住，逢人面色如地皮。老龙之堤岂易打，襄阳难是养鱼池。南倒江势虽汹涌，我堤如山撼不动。但虑祸患起细微，丁宁疆吏防蝼孔。我闻斯地连年垂雨旸，二麦麦死秋禾伤。众心詾詾久未定，小儿何得跳商羊。天公好生民寿康。
襄阳歌四首·其一
作者：李梦阳
朝代：明

烈风夜行岘山道，天阴城空鬼鸣啸。蒹葭委折波涛白，通济桥头老鸧叫。人言黄昏虎抟牛，牛虎两伤归各忧。万事岂尔能前谋，不如置之宽且休。君不见百足之虫光如虹，雷火烧死枯树中。
襄阳歌四首·其三
作者：李梦阳
朝代：明

襄阳山势何所似，东如翥凤西虎蹲。墓堆累累不空地，于中岂少英雄魂。大堤先前花艳时，朱楼细柳黄金羁。但看旧园歌舞处，掘发金钗知是谁。君今有酒不饮，恨不驷马轩车驰。纵及金张许史将焉为，身后埋没蒿草畴见知。
襄阳歌四首·其二
作者：李梦阳
朝代：明

岘石巉嵾孤根深，下盘厚土云气阴。中有千万窍突如，风来遇之如笙琴。昨当醉狂推撼此，天地忽然为之动，山鸣鬼哭百兽吟。我时便欲驱使六丁移之去，家遥屋卑无顿处。于乎一石且无顿处，徘徊归来日沉树。
襄阳歌四首·其四
作者：李梦阳
朝代：明

昨来三日雨不住，逢人面色如地皮。老龙之堤岂易打，襄阳难是养鱼池。南倒江势虽汹涌，我堤如山撼不动。但虑祸患起细微，丁宁疆吏防蝼孔。我闻斯地连年垂雨旸，二麦麦死秋禾伤。众心詾詾久未定，小儿何得跳商羊。天公好生民寿康。
襄阳篇奉寄周知李公
作者：李梦阳
朝代：明

晨登大梁城，南望襄阳郭。汉流趋何急，樊山气参错。树高风来集，道大惟淹泊。投沙理虽迫，召贾恩非薄。幸且便山郡，聊游谢羁缚。仰攀蹑孤岫，俯眺聆大壑。寒江敛夕霁，远岩映林薄。习池宴山简，英寮敞翠幕。偶同携葛强，飞翰凌觞酌。归闻铜鞮唱，行和岘山作。览迹验物理，触叹徒今昨。沉忧亮无益，流坎任所托。
西园酒半会玉溪侍御瓜代报至再赋二首
作者：李梦阳
朝代：明

北使还朝近，西城返照深。霜情留果实，晚意付花心。风助林皋爽，云横海岳阴。兹游如在念，应有寄南音。胜地留宾切，离筵散酒迟。网鱼生跃案，摘枣脆连枝。草夕鸣蛩动，天秋过雁知。河桥明日事，愿尽掌中卮。
西园酒半会玉溪侍御瓜代报至再赋二首·其一
作者：李梦阳
朝代：明

北使还朝近，西城返照深。霜情留果实，晚意付花心。风助林皋爽，云横海岳阴。兹游如在念，应有寄南音。
西园酒半会玉溪侍御瓜代报至再赋二首·其二
作者：李梦阳
朝代：明

胜地留宾切，离筵散酒迟。网鱼生跃案，摘枣脆连枝。草夕鸣蛩动，天秋过雁知。河桥明日事，愿尽掌中卮。
西坛侯驾即事
作者：李梦阳
朝代：明

太岁宫高接禁墙，先农大纛两相望。阴阴背日朱旗闪，黯黯参天翠柏长。别殿炉烟清幄次，虚坛草色净琴张。祠官指点躬耕地，田畯行瞻衮钺光。
西天门候祀
作者：李梦阳
朝代：明

瑶坛暮雪尽，月出禁门西。地静鸣珂碎，沙寒簇仗低。台官移斗柄，卫士扫云梯。遥识龙文气，争传法驾齐。
西山湖春游图歌
作者：李梦阳
朝代：明

我家挂出西山图，上有西山下西湖，主堂见者怒气粗。问客何所怒，何得生此嗔。纵使撑天拄地无比伦，古人局量非今人。鏬间虽添两秃松，孰与远势开心胸。银山铁壁皇陵东，彷佛下走追无龙。一曲一折苦不易，可怜片素腾云气。落花冥冥万壑静，白日杲杲千岩碎。森沉不见雷霆仗，照烁尽压金银寺。回思开疆帝秉钺，燕山突立五凤阙。锦绣离宫巀嵲入，龙欢水戏沧溟竭。君不见辇道哀湍泻，松柏摧枯虎出没。至今守僧住湖傍，琉璃涌动鼋鼍忙。事关体统画合讳，点缀半露还半藏。伊昔休沐屡憩此，耳边尚戛金琳琅。上林花艳何所无，东风只恁吹西湖。夹岸小杏欲烂熳，骑驴纱帽西郭途，同行康何咸我徒。秪须十钱买尺鱼，旋挑土荠甘如酥。朝来青，暮望湖，紫衣行童随挈壶。大者鼓簧小吹竽，烂醉花下鸟每呼。汝曹何处吾已翁，十年独看梁园红。伤心痛定忍复说，回首万事真匆匆。呜呼故旧离合谁，独无使我不悲堂上图，使我不悲堂上图。
西来行
作者：李梦阳
朝代：明

冬廿六日十二月，西来泛湖雨明灭。雨寒著树尽成雪，天波■霮路幽绝。鸹鸧秃鹙立如人，衔鱼避船偷眼嗔。天开猎夫会寻汝，乘时早可收其身。
要谢宪使南庄泛舟
作者：李梦阳
朝代：明

柳坞荷塘野意宽，操舟曳杖独游难。春来欲制东山屐，倘许花樽共谢安。
见云雷垂垂不雨怅然有作
作者：李梦阳
朝代：明

大梁城东云出雷，捩风拖雨故徘徊。黄鹂坐树深无语，紫燕衔泥阻未回。即恐孝娥为早冢，不闻神女傍阳台。火云西日垂垂暮，屋隙愁看返照来。
见和君病起须白辄有所赠亦咎其酒过
作者：李梦阳
朝代：明

诧汝须添白，将无病苦形。眼前真过隙，身外是浮萍。客到留棋局，儿呼检药经。昔人曾颂酒，吾意不如醒。
见素林公以咏怀六章见寄触事叙歌辄成篇什数亦如之末首专赠林公
作者：李梦阳
朝代：明

南伐经年驾北还，丽云迟日蔼燕关。花明合殿春开扇，柳引千官晓复班。新有越裳供雪雉，更闻飞将夺天山。务农销甲从今事，饱饭行歌兴不悭。香含鸡舌曾为吏，日侍龙颜朝退时。春色故摇三殿柳，晓风偏放万年枝。锵锵剑佩鹓行乱，袅袅旌旗凤辇移。迂谬一麾今廿载，半生心事白头知。青天万仞削芙蓉，忆踏匡庐第一峰。哀壑暮云埋虎豹，大江春浪变鱼龙。天池御笔亲留碣，石室山僧独扣钟。綵笔昔曾霄汉上，旧题应被紫苔封。投簪万里旋舟日，暂憩覃园傍岘西。潭起汉娥留佩赋，井传王粲倚楼题。林猿浦雁心常往，楚雨襄云路不迷。缩项一槎真欲钓，几时重访鹿门栖。买园近辟三三径，启户遥当六六峰。敢向大河誇乐土，且将名岳寄行踪。风林跃马狐狸走，草泽回舟雁鹜冲。昨复颍阳开别业，傍轩新徙具茨松。西伐亲将龙虎军，南归甘即鹭鸥群。谢安实费登山屐，司马虚传谕蜀文。钓罢兰溪宵上月，吟成壶岭昼生云。何时勉为苍生起，怅望东南五色氛。
见素林公以咏怀六章见寄触事叙歌辄成篇什数亦如之末首专赠林公·其一
作者：李梦阳
朝代：明

南伐经年驾北还，丽云迟日蔼燕关。花明合殿春开扇，柳引千官晓复班。新有越裳供雪雉，更闻飞将夺天山。务农销甲从今事，饱饭行歌兴不悭。
见素林公以咏怀六章见寄触事叙歌辄成篇什数亦如之末首专赠林公·其三
作者：李梦阳
朝代：明

青天万仞削芙蓉，忆踏匡庐第一峰。哀壑暮云埋虎豹，大江春浪变鱼龙。天池御笔亲留碣，石室山僧独扣钟。綵笔昔曾霄汉上，旧题应被紫苔封。
见素林公以咏怀六章见寄触事叙歌辄成篇什数亦如之末首专赠林公·其二
作者：李梦阳
朝代：明

香含鸡舌曾为吏，日侍龙颜朝退时。春色故摇三殿柳，晓风偏放万年枝。锵锵剑佩鹓行乱，袅袅旌旗凤辇移。迂谬一麾今廿载，半生心事白头知。
见素林公以咏怀六章见寄触事叙歌辄成篇什数亦如之末首专赠林公·其五
作者：李梦阳
朝代：明

买园近辟三三径，启户遥当六六峰。敢向大河誇乐土，且将名岳寄行踪。风林跃马狐狸走，草泽回舟雁鹜冲。昨复颍阳开别业，傍轩新徙具茨松。
见素林公以咏怀六章见寄触事叙歌辄成篇什数亦如之末首专赠林公·其六
作者：李梦阳
朝代：明

西伐亲将龙虎军，南归甘即鹭鸥群。谢安实费登山屐，司马虚传谕蜀文。钓罢兰溪宵上月，吟成壶岭昼生云。何时勉为苍生起，怅望东南五色氛。
见素林公以咏怀六章见寄触事叙歌辄成篇什数亦如之末首专赠林公·其四
作者：李梦阳
朝代：明

投簪万里旋舟日，暂憩覃园傍岘西。潭起汉娥留佩赋，井传王粲倚楼题。林猿浦雁心常往，楚雨襄云路不迷。缩项一槎真欲钓，几时重访鹿门栖。
观序上人所藏陶成画菊石歌
作者：李梦阳
朝代：明

陶生画菊石，老草有笔力。此石与此菊，今为序公得。两株徙倚石根前，古石苔藓屈连钱。复有馀株散在地，平坡杂草青烟绵，回株点缀花翩翩。含姿弄态不一足，背向纤秾皆可目。突如大家贵介女，珠翠虽摇气庄肃。近时名手计汝和，此生笔力方之过。江东徐霖学画石，效颦差胜王与何。亦知神品多冥契，下笔巉岩拓高势。石磊磊兮菊漫漫，清霜古路花斑斑，远意颇类东林山。东林昔筑莲花台，彭泽攒眉不肯来，归家对菊独衔杯。序公丛林号白足，不重莲花番重菊。终然画饼不充腹，何如种向西山麓。秋林寒芳采服食，煮石炼药亦为得。爱鹰爱马古有之，不独序公何太息。
观水帘泉歌
作者：李梦阳
朝代：明

水帘瀑布人罕至，三级背悬五老峰。涧石嵯岈路险涩，深窟风草吟蛇龙。自从开辟藏难见，可怜彼暴蒙称羡。走势天晴万古雷，流光壑暝常留电。乱峰云走白日微，玩罢催君及早归。鬼神忌才亦好静，恐有骤雨沾裳衣。
观灯行
作者：李梦阳
朝代：明

宋家累叶全盛帝，宽大实皆称令主。百姓牛马遍阡陌，太仓米粟忧红腐。宣和以来遂多事，呜呼烂费如沙土。海石江花涌国门，离宫别殿谁能数。群臣谀佞秪自讦，天下骚然始怨苦。正月十四十五间，有敕大驾观鳌山。万金为一灯，万灯为一山。用尽工匠力，不破君王颜。此时上御宣德门，乐动帘开见至尊。奔星忽经于御榻，明月初上堆金盆。倾城呼噪声动地，可怜今夜鳌山戏。窈冥幻巧百怪聚，金蛾翠管堪垂泪。借问幸臣谁，云是李师师。外有蔡京与蔡攸，夹楼锦幄罗公侯，丞相之幄当前头。奚儿腰带控紫骝，如花少女擎綵毬。但闻楼上唤楼下，黄帕笼盘赐玉羞。月高鸣鞭至尊起，幄中环佩如流水。争道齐驱辇路窄，寺桥窈窕尘埃白。火树龙灯又一时，千光万焰天为赤。常言宴安成祸基，从来乐极还生悲。君看二帝蒙尘日，数月东京荒蒺藜。
观牲五章
作者：李梦阳
朝代：明
体裁：四言诗

赫赫明明，天子攸行。以修肇褅，以对于上帝。（一章）天子至止，观牲于郊。龙旂交交，马鸣萧萧。（二章）帝至于郊，于赫有临。载穆载钦，曰岁事是歆。（三章）帝降于圉，牺人脱楅。羊牛鹿豕，■■濯濯。濯濯甡甡，翔帝之圉。其牲孔硕，甫甫麌麌。（四章）城人伐鼓，帝至郊所。干旄淠淠，虎士孔武。乘彼大路，八鸾与与。昭于万邦，光于皇祖。（五章）
观耕台
作者：李梦阳
朝代：明

洞庭有兴云，太湖无落波。登台问农者，下勤将如何。
观袁永之乐府戏裁子夜歌二首寄之
作者：李梦阳
朝代：明

为问阊门柳，年来青若何。馆娃明月夜，醉拥越儿歌。日暖春波绿，湖平一镜天。船船载歌舞，争向绿杨边。
观袁永之乐府戏裁子夜歌二首寄之·其一
作者：李梦阳
朝代：明

为问阊门柳，年来青若何。馆娃明月夜，醉拥越儿歌。
观袁永之乐府戏裁子夜歌二首寄之·其二
作者：李梦阳
朝代：明

日暖春波绿，湖平一镜天。船船载歌舞，争向绿杨边。
观雪省中
作者：李梦阳
朝代：明

省叶辞寒尽，庭花向暮飘。黄云变玄朔，万里入层霄。洒地纷纷密，凌虚脉脉遥。北风聊可咏，携手不堪谣。
览游百泉乃遂登麓眺望二首
作者：李梦阳
朝代：明

束发怀幽奇，览籍冀有遇。来登百门泉，果协佳胜趣。毖毖圆波踊，蔼蔼浮阳聚。止坎渟泓洌，激石迅湍注。昔闻沧浪濯，今解川上喻。岂惟伤卫歌，兼以发蒙虑。况值春序中，群物巳改故。菰蒲冒清深，鳞介各有慕。行羡浴渚凫，静对栖云鹭。岩霏空潭影，林蔼变朝暮。极目北上帆，朝宗感游寓。发鞍憩林木，杖策陟陉岘。岩连岭参错，洲曲岸回转。白日丽兰薄，原绿静如洗。啸台既清峻，行窝更幽缅。慨念昔时人，瞻望泪巳泫。薜荔夕摇曳，萝径复谁践。碑板半磨灭，石门积苔藓。代异道岂隔，事迈迹空显。独采石间秀，眷此何由展。逝鹄无卑音，潜虬厌污浅。旷哉古今意，难与世人辩。
览游百泉乃遂登麓眺望二首·其一
作者：李梦阳
朝代：明

束发怀幽奇，览籍冀有遇。来登百门泉，果协佳胜趣。毖毖圆波踊，蔼蔼浮阳聚。止坎渟泓洌，激石迅湍注。昔闻沧浪濯，今解川上喻。岂惟伤卫歌，兼以发蒙虑。况值春序中，群物巳改故。菰蒲冒清深，鳞介各有慕。行羡浴渚凫，静对栖云鹭。岩霏空潭影，林蔼变朝暮。极目北上帆，朝宗感游寓。
览游百泉乃遂登麓眺望二首·其二
作者：李梦阳
朝代：明

发鞍憩林木，杖策陟陉岘。岩连岭参错，洲曲岸回转。白日丽兰薄，原绿静如洗。啸台既清峻，行窝更幽缅。慨念昔时人，瞻望泪巳泫。薜荔夕摇曳，萝径复谁践。碑板半磨灭，石门积苔藓。代异道岂隔，事迈迹空显。独采石间秀，眷此何由展。逝鹄无卑音，潜虬厌污浅。旷哉古今意，难与世人辩。
解官亲友携酒来看
作者：李梦阳
朝代：明

严城击鼓天欲曙，风起平林纤月长。故人开尊且复饮，客子狂歌殊未央。卧病一春违报主，啼莺千里伴还乡。他时若访渔樵地，洛水秦山各淼茫。
解酋行
作者：李梦阳
朝代：明

都昌县南乾沙上，射雁者谁三五群。毡帽红裘黄战裙，云是解酋官达军。沙下北风吹舰旗，边军欢喜家军悲。朝廷日夜望俘至，雪冻酋船犹住兹。县官逃走驿官啼，要钱勒酒仍要鸡。姚源遗孽尚反覆，尔曹不得誇辽西。
解酋行
作者：李梦阳
朝代：明

都昌县南乾沙上，射雁者谁三五群。毡帽红裘黄战裙，云是解酋官达军。沙下北风吹舰旗，边军观喜家军悲。朝廷日夜望俘至，雪冻酋船犹住兹。县官逃走驿官啼，要钱勒酒仍要鸡。姚源遗孽尚反覆，尔曹不得夸辽西。
许君话游感旧四首
作者：李梦阳
朝代：明

几日离泉上，泉香满绣衣。坐谈观水事，想见采菱归。石柱新留姓，山藜亦借威。知君薄朱绂，兴在白云飞。泉馆旧曾到，跳珠今若何。数年鱼不小，题壁客应多。照日输金浪，回风散锦涡。君今树菡萏，勿逼古龙窝。亭榭逢君复，源泉改色流。喷珠连地涌，仰镜合天浮。掇蛤曾兼石，移家欲狎鸥。猎心萌自鄙，日往水边头。昔访仙潭鲤，春阴阻独行。至今看绝顶，长日有云生。尔昨褰帷过，同深把钓情。何时掣金鬣，携手万峰晴。
许君话游感旧四首·其一
作者：李梦阳
朝代：明

几日离泉上，泉香满绣衣。坐谈观水事，想见采菱归。石柱新留姓，山藜亦借威。知君薄朱绂，兴在白云飞。
许君话游感旧四首·其三
作者：李梦阳
朝代：明

亭榭逢君复，源泉改色流。喷珠连地涌，仰镜合天浮。掇蛤曾兼石，移家欲狎鸥。猎心萌自鄙，日往水边头。
许君话游感旧四首·其二
作者：李梦阳
朝代：明

泉馆旧曾到，跳珠今若何。数年鱼不小，题壁客应多。照日输金浪，回风散锦涡。君今树菡萏，勿逼古龙窝。
许君话游感旧四首·其四
作者：李梦阳
朝代：明

昔访仙潭鲤，春阴阻独行。至今看绝顶，长日有云生。尔昨褰帷过，同深把钓情。何时掣金鬣，携手万峰晴。
访何职方新居二首
作者：李梦阳
朝代：明

昨年闻汝在郴州，对酒时常使我忧。无客解题鹦鹉赋，同谁出入凤凰楼。潇湘梦泽今虚远，易水燕山不断游。旧雨休嗟车马伴，卜邻先近李膺舟。街北小堂卜筑深，离离竹槛称幽吟。不争鹅鸭嫌邻舍，旋置琴尊见客心。呼两乳鸠仍暂止，定巢新燕故相寻。曾轩更许消清暑，露顶同依嘉树林。
访何职方新居二首·其一
作者：李梦阳
朝代：明

昨年闻汝在郴州，对酒时常使我忧。无客解题鹦鹉赋，同谁出入凤凰楼。潇湘梦泽今虚远，易水燕山不断游。旧雨休嗟车马伴，卜邻先近李膺舟。
访何职方新居二首·其二
作者：李梦阳
朝代：明

街北小堂卜筑深，离离竹槛称幽吟。不争鹅鸭嫌邻舍，旋置琴尊见客心。呼两乳鸠仍暂止，定巢新燕故相寻。曾轩更许消清暑，露顶同依嘉树林。
诣别业
作者：李梦阳
朝代：明

局蹐岂吾事，郊游惟独行。风回疑引骑，雪落故连城。塔树凝先白，台云曳未平。感时侵岁晚，白发暗心惊。
诸公石头口舟饯
作者：李梦阳
朝代：明

北巡寮寀合，舟饯此江浔。晚别隔烟浦，犹闻横吹音。
诸将八首
作者：李梦阳
朝代：明

穆张亦是枭雄将，胶柱谈兵实可怜。力屈杀身同一地，丧师辱国在今年。诸将才猷岂尽奇，大都力战各乘时。黄毛近怕庄游击，黑面休誇李太师。闻说当时扫地王，威名朔漠阵堂堂。自称大将张旗鼓，首控骅骝出战场。但富黄金与白珠，登坛拥众镇边隅。即使勉攀貂玉贵，终然不类将门趋。国公承袭惟纨裤，侯伯虽多大抵同。旧典此中抡大将，平江英保是元戎。紫塞长城万古悲，堑山还复见今时。臊奴秪益轻专制，老耄何堪锐出师。天下军储尽海头，材官郡国遍防秋。若道成功无造伪，岂应屠贾坐封侯。黄河青海入狼烟，汉将胡兵杀气连。安得即时寻魏绛，务农休甲报皇天。
诸将八首·其一
作者：李梦阳
朝代：明

穆张亦是枭雄将，胶柱谈兵实可怜。力屈杀身同一地，丧师辱国在今年。
诸将八首·其七
作者：李梦阳
朝代：明

天下军储尽海头，材官郡国遍防秋。若道成功无造伪，岂应屠贾坐封侯。
诸将八首·其三
作者：李梦阳
朝代：明

闻说当时扫地王，威名朔漠阵堂堂。自称大将张旗鼓，首控骅骝出战场。
诸将八首·其二
作者：李梦阳
朝代：明

诸将才猷岂尽奇，大都力战各乘时。黄毛近怕庄游击，黑面休誇李太师。
诸将八首·其五
作者：李梦阳
朝代：明

国公承袭惟纨裤，侯伯虽多大抵同。旧典此中抡大将，平江英保是元戎。
诸将八首·其八
作者：李梦阳
朝代：明

黄河青海入狼烟，汉将胡兵杀气连。安得即时寻魏绛，务农休甲报皇天。
诸将八首·其六
作者：李梦阳
朝代：明

紫塞长城万古悲，堑山还复见今时。臊奴秪益轻专制，老耄何堪锐出师。
诸将八首·其四
作者：李梦阳
朝代：明

但富黄金与白珠，登坛拥众镇边隅。即使勉攀貂玉贵，终然不类将门趋。
读直道陈公祚遗事
作者：李梦阳
朝代：明

上主能容直，当言敢顾身。累朝传谏劄，万死作归人。古庙秾花晚，孤坟劲草春。从来汨没士，特笔在词臣。
谒孔庙
作者：李梦阳
朝代：明

端笏陪朝列，时禋谒圣林。戟门留石鼓，春殿静珠琴。奎府星连切，璧池龙跃深。诜诜趋国子，早晚翠华临。
谒平台先生墓
作者：李梦阳
朝代：明

岂说嬉游路，今成昔雍门。平生马公帐，四海孔融尊。剑舄收残草，山河抱古原。黄昏不忍去，白日下高园。
谒陵
作者：李梦阳
朝代：明

本朝陵墓傍居庸，闻说先皇驻六龙。一自玉舆回朔漠，遂令金殿锁秋峰。明禋衮职虽多预，备物祠官岂尽供。报祀独知今上切，每于霜露见愁容。
谢南陵折赠牡丹十头咸楼子重瓣
作者：李梦阳
朝代：明

王花折送出朱门，国色俄临处士村。推积宝增春照耀，传看直至日黄昏。先抡上萼围诗卷，巳拚清香费酒樽。见说陈思才八斗，洛阳真谱许同论。
谢子馈笏答以驼布
作者：李梦阳
朝代：明

文州象简白雪光，美人持赠意何长。洮西驼布虽微细，被服能堪冷月霜。
谢岩秋日始集
作者：李梦阳
朝代：明

百战江山在，吾来草木秋。孤城洞口落，襄水席边流。去国双王灿，题岩只谢侯。醉归忆山简，飞兴习池头。
谭刘二子过赏牡丹二首
作者：李梦阳
朝代：明

载酒来朋远，寻芳出郭遥。遇花双盖住，系柳一骢骄。野席留香迥，晴尊助艳娇。谁言阑百宝，吾有玉鸾箫。学舞花将起，矜歌鸟自来。日筵随荫徙，风袂入香开。李白昭阳调，姚黄洛下杯。古今君莫问，且促醉轺回。
谭刘二子过赏牡丹二首·其一
作者：李梦阳
朝代：明

载酒来朋远，寻芳出郭遥。遇花双盖住，系柳一骢骄。野席留香迥，晴尊助艳娇。谁言阑百宝，吾有玉鸾箫。
谭刘二子过赏牡丹二首·其二
作者：李梦阳
朝代：明

学舞花将起，矜歌鸟自来。日筵随荫徙，风袂入香开。李白昭阳调，姚黄洛下杯。古今君莫问，且促醉轺回。
谷园二月梅集
作者：李梦阳
朝代：明

江南海花苦繁剧，江北有梅花不肥。春枝巳矜雪后媚，玉蕊即妨风处稀。金尊绮席不时赏，快马轻车堪夜归。遥忆暗香月色动，莫令遽掩东园扉。
谷日
作者：李梦阳
朝代：明

人日谷日俱不恶，悠悠天意岂难明。得时田畯休空喜，少雪螟蝗恐旋生。陶令柳阴元傍宅，邵平爪地故依城。载歌行路思农隐，未信青山亦世情。
谷日酬郑屠二省使携酒见访
作者：李梦阳
朝代：明

殊方谷日轩齐过，返照虚窗暖自通。短鬓江湖今会少，早春阊阖旧游同。越南闽北风烟际，岸柳园梅霁雪中。时世艰难须共济，此生杯酒任西东。
豆娘子
作者：李梦阳
朝代：明

汝何者物，小而轻盈，妁约悠扬。朋从寡畏，缃衣绀裳。或翠其衿，或朱而黄。嬉戏长莪，窈窕水旁。餐膏浴滋，饮露吞香。才不我知，谋宁自臧。儿童朴美，姬媵怜伤。豆卿子卿，娘子豆娘。百卉陨零，北风雨霜。弱不敌威，蚱蜢同戕。肃肃鸿鹄，云海翱翔。哕哕者凤，览辉梧冈。微末之虫，何劳短长。
豆莝行
作者：李梦阳
朝代：明

昨当大风吹雪过，湖船无数冰打破。冰骧？峞山岳立，行人骇观泪交堕。景泰年间一丈雪，父老见之无此祸。鄱阳十日路断截，庐山百姓啼寒饿。旌竿冻折鼙鼓哑，浙军楚军袖手坐。将军部兵蔽江下，飞报沿江催豆莝。邑官号呼手足皴，马骡鸡犬遗眠卧。前时边达三千军，五个病热死两个。弯弓值冻不敢发，昔何猛毅今何懦。李郭邺城围不下，裴度淮西手可唾。从来强弱不限域，任人岂论小与大。当衢寡妇携儿哭，秋禾枯槁春难播。纵健徵科何自出，大儿牵繵陆挽驮。
豆莝行
作者：李梦阳
朝代：明
体裁：古风

昨当大风吹雪过，湖船无数冰打破。冰骧�峞山岳立，行人骇观泪交堕。景泰年间一丈雪，父老见之无此祸。鄱阳十日路断截，庐山百姓啼寒饿。旌竿冻折鼙鼓哑，浙军楚军袖手坐。将军部兵蔽江下，飞报沿江催豆莝。邑官号呼手足皴，马骡鸡犬遗眠卧。前时边达三千军，五个病热死两个。弯弓值冻不敢发，昔何猛毅今何懦。李郭邺城围不下，裴度淮西手可唾。从来强弱不限域，任人岂论小与大。当衢寡妇携儿哭，秋禾枯槁春难播。纵健徵科何自出，大儿牵繵陆挽驮。
豆踠行
作者：李梦阳
朝代：明

昨当大风吹雪过，湖船无数冰打破。冰骧峞山岳立，行人骇观泪交堕。景泰年间一丈雪，父老见之无此祸。鄱阳十日路断截，庐山百姓啼寒饿。旌竿冻折鼙鼓哑，浙军楚军袖手坐。将军部兵蔽江下，飞报沿江催豆踠。邑官号呼手足皴，马骡鸡犬遗眠卧。前时边达三千军，五个病热死两个。弯弓值冻不敢发，昔何猛毅今何懦。李郭邺城围不下，裴度淮西手可唾。从来强弱不限域，任人岂论小与大。当衢寡妇携儿哭，秋禾枯槁春难播。纵健征科何自出，大儿牵繵陆挽驮。
象山书院同友
作者：李梦阳
朝代：明

晓岸霜林出并骢，冬晴丹壑自含风。遗祠俎豆攀缘日，往事荆榛想像中。半冻岩泉和雨断，实连山谷暗云通。搴萝更浩磨崖读，迥立徘徊落叶红。
豫章篇
作者：李梦阳
朝代：明

晨出南浦桥，不见桥上楼。但见火烧骨，桥下水不流。北风吹枯树枝，无一人来游。妖鸟群啄鸣啾啾，汝何不此地重起楼。吴盐大舶来，越珍衔舳舻，豫章之火心大荼。
豫章行
作者：李梦阳
朝代：明

黄河虽大川，所嗟源不清。千里能一曲，不如直道行。王允辅京室，李杜垂其名。介休巾角折，乃为时所倾。
豫章遇钟子送赠
作者：李梦阳
朝代：明

豫章八月江势轻，水关行马沙觜平。闻君缆舟挽君往，向夕恶风银浪生。顷时收帆万船集，波颠石倒蛟龙立。中流艓子独何意，欹反犹摇双浆入。天清未风君巳回，帆色诏迢万里来。拂衣汉口凫雁乱，击榜南浦芙蓉开。汉口逢君又南浦，人生聚散风中雨。黄石公赤松子在何所，君今抽簪我簪组。
豫让
作者：李梦阳
朝代：明

士有气相感，杀身酬所知。伯氏既谢世，族姓无孑遗。噬炭甘若饴，漆身亮何为。生既荷君遇，没敢求君知。仇闻再三叹，揽泪惠新衣。玉剑四五动，左右神为摧。怆哉彼流水，迄今为鸣悲。行路伫叹息，芝兰绕坟基。人生固有毕，节义诚难亏。
贡院雨夕柬佥寮内江李君十四韵
作者：李梦阳
朝代：明

锁院春霖积，分司湖水遥。萋萋洒书阁，蔼蔼度空寮。叶洗临轩翠，花含向客娇。扣帘时搅食，翻卷夜焚膏。竟误朱衣点，那防白鼠跳。蛟龙云雨会，牝牡冀群挑。忽有同宗念，爰申独处谣。涕流真慕贾，兵论每凌晁。意气陈雷许，时名李杜超。暂违萌鄙吝，相忆减丰标。草径青迷马，杨津绿漫桥。楼台回瞑色，江海剧风潮。恒切毛锥叹，常悬宝剑招。横鳞讵池沼，雕鸮快云霄。
贤隐寺
作者：李梦阳
朝代：明

谷寺鸣钟午未深，耽幽特与伴相寻。行穿树杪楼台见，坐傍山腰紫翠沉。独响涧泉传石窦，并飞梁燕入松阴。徘徊自笑三江客，伫望谁知万里心。
贤隐寺集赠
作者：李梦阳
朝代：明

水落移舟稳，山行酒暂随。寺高垂路细，林密见僧迟。楼阁登临日，江淮独去时。不应聊驻此，愈重白云思。
赋大隧
作者：李梦阳
朝代：明

赋大隧，儿赋隧中母隧外。母思启段段巳举，不及黄泉是何语，颍人不来其柰汝。颍人不来犹之可，俎上分？痛杀我。
赋大隧
作者：李梦阳
朝代：明
体裁：乐府曲辞

赋大隧，儿赋隧中母隧外。母思启段段巳举，不及黄泉是何语，颍人不来其柰汝。颍人不来犹之可，俎上分�痛杀我。
赋得古别离送龙湫子
作者：李梦阳
朝代：明

盈盈杨白花，汎汎绿波水。化为浮萍草，乃与人相侣。飘泊无根蒂，随风任流止。今日欢聚客，明日倏千里。千里异乡县，有时复相见。心情岂固殊，所嗟形色变。一见复一别，少壮头尽雪。老大未足伤，愿言崇今芳。
赋得姑苏台送李推官士允
作者：李梦阳
朝代：明

少年何官骑白马，秋日经过古台下。回瞻远虑意搣促，下马行歌泪盈把。猗嗟筑此谁为台，千年弃土犹崔嵬。屧廊娃馆瓦砾积，美人白骨生青苔。枯蒿虫吟莽飒飒，飞云叫雁双徘徊。当时金屋玉起楼，岂谓台成麋鹿游。宝钿黄金裹瑟瑟，雨时濯出樵人收。李生豪士扶风俦，悲歌久抱流连忧。世家各读日一过，独废吴越伤春秋。复思鸱夷气益奋，怒目每送长涛流。抉眼东门事巳往，兹台再过君休上。日暝烟波湖水深，范归恐有同行桨。
赏归忆谷园梅
作者：李梦阳
朝代：明

临梅真惜先开蕊，后蕊吾归应更繁。藉草无愁细细落，有蜂只恐垂垂翻。折曾烂熳春携袖，醉记扶疏月坐园。巳觉时心向桃李，肯缘孤洁重回轩。
赏游
作者：李梦阳
朝代：明

王者化无外，玉门开至今。笳闲青海外，马放白登深。汉将收金鼓，胡姬弄玉琴。宫中花月夜，那称赏游心。
赠丁生
作者：李梦阳
朝代：明

海凉秋水净芙蓉，青天倒悬五老峰。眼见排风生羽翼，行空那辨有真龙。
赠何君辞官归里
作者：李梦阳
朝代：明

三年牧夷邵，万里竟归舟。瘴离程番雨，雪乘江汉流。琴书顿县邑，五马向山楼。棠树苗民种，清阴应旧州。
赠何君迁太仆少卿
作者：李梦阳
朝代：明

省客新乘卿士车，寻盟特别水云居。还朝贾谊元前席，去国虞生合著书。贪顾休轻冀野马，祖行亲钓汴河鱼。虚疑厄闰春情晚，驿路群花宛宛舒。
赠何舍人
作者：李梦阳
朝代：明

朝逢康王城，暮送大堤口。相对无一言，含悽各分手。
赠僧怀让越人也嗜酒其居有借树轩
作者：李梦阳
朝代：明

访旧来东社，焚香对病禅。素琴真与寂，浊酒及通玄。邻树当经牖，春花落讲筵。不逢支遁语，谁解月中传。
赠刘东
作者：李梦阳
朝代：明

洎滨三月时，花满扶亭道。翩翩白马归，青袍乱芳草。
赠刘主事元瑞二首
作者：李梦阳
朝代：明

驾舟越洪川，飘风扬其波。白日不可驻，浮云一何多。搴芳涉北沚，采虻陟南阿。怅我平生友，伤此欲如何。濛濛孤舟夕，横笛坐烟浦。秋绿被汀沙，落雁不可数。烈调千行云，激商复流羽。曲竟和者谁，坐人泪如雨。
赠刘主事元瑞二首·其一
作者：李梦阳
朝代：明

驾舟越洪川，飘风扬其波。白日不可驻，浮云一何多。搴芳涉北沚，采虻陟南阿。怅我平生友，伤此欲如何。
赠刘主事元瑞二首·其二
作者：李梦阳
朝代：明

濛濛孤舟夕，横笛坐烟浦。秋绿被汀沙，落雁不可数。烈调千行云，激商复流羽。曲竟和者谁，坐人泪如雨。
赠刘元瑞五首
作者：李梦阳
朝代：明

晢晢吴中娥，奕奕宛清扬。邂逅此堂隅，瞻顾两回翔。攘袖发浩齿，列坐无高倡。行云为徘徊，顺风托馨香。周席莫不叹，侧目在流光。何意芳盛年，峻义明秋霜。于礼诚销薄，银汉徒相望。矫矫云中鹄，忽忽晨南翔。连翩客游子，驾言逝何方。霜露日夜零，东路悠且长。意欲从子逝，我马玄以黄。徒思谅无益，欲置难遽忘。爱子千金躯，双亲在高堂。埋轮国东门，驾舟越洪洋。晨发天北偶，日夕至建康。皇居槩太清，陵树何苍苍。白马服衡轭，飘飖过路旁。敦交岂独薄，贫贱多顾藏。所志在宁亲，荣耀乃其常。青阳献嘉岁，玄鸟鸣我堂。远子念行役，驱车发南疆。岂不诚辛苦，王事切中肠。駪駪溯原薄，拊剑何慨慷。群形冒休泽，朽干扬朱芳。君子法天造，小人曷能臧。回车太行谷，结辔登羊肠。羊肠何崔嵬，俯视见大江。大江日东注，游子悲故乡。故乡复迢递，欲济河无梁。晨起振我缨，驾言行朔方。丈夫贵荣名，临路徒离伤。
赠刘元瑞五首·其一
作者：李梦阳
朝代：明

晢晢吴中娥，奕奕宛清扬。邂逅此堂隅，瞻顾两回翔。攘袖发浩齿，列坐无高倡。行云为徘徊，顺风托馨香。周席莫不叹，侧目在流光。何意芳盛年，峻义明秋霜。于礼诚销薄，银汉徒相望。
赠刘元瑞五首·其三
作者：李梦阳
朝代：明

埋轮国东门，驾舟越洪洋。晨发天北偶，日夕至建康。皇居槩太清，陵树何苍苍。白马服衡轭，飘飖过路旁。敦交岂独薄，贫贱多顾藏。所志在宁亲，荣耀乃其常。
赠刘元瑞五首·其二
作者：李梦阳
朝代：明

矫矫云中鹄，忽忽晨南翔。连翩客游子，驾言逝何方。霜露日夜零，东路悠且长。意欲从子逝，我马玄以黄。徒思谅无益，欲置难遽忘。爱子千金躯，双亲在高堂。
赠刘元瑞五首·其五
作者：李梦阳
朝代：明

回车太行谷，结辔登羊肠。羊肠何崔嵬，俯视见大江。大江日东注，游子悲故乡。故乡复迢递，欲济河无梁。晨起振我缨，驾言行朔方。丈夫贵荣名，临路徒离伤。
赠刘元瑞五首·其四
作者：李梦阳
朝代：明

青阳献嘉岁，玄鸟鸣我堂。远子念行役，驱车发南疆。岂不诚辛苦，王事切中肠。駪駪溯原薄，拊剑何慨慷。群形冒休泽，朽干扬朱芳。君子法天造，小人曷能臧。
赠刘君按察云南
作者：李梦阳
朝代：明

碧鸡金马古黔阳，滇海秋摇日月光。自此蛮中无毒热，行台六月有飞霜。
赠刘潜
作者：李梦阳
朝代：明

人生无常因，飘如风中云。昔别大江隅，今也长江濆。凉飙起霜夕，陨叶何纷纷。我菊有佳色，毅然独芳芬。迟速良有时，勉哉树高勋。
赠复斋子二十韵
作者：李梦阳
朝代：明

岂谓悬弧日，今逢献袜辰。梅樽初介寿，葭管暗浮春。王国多贤者，朝廷是圣人。八荒元皞皞，七世益振振。北斗天元气，南阳帝近亲。方城郁律律，江汉白粼粼。忆昔生申甫，崧高实降神。一阳消长意，七日往来因。刻志耽经史，忘形不缙绅。座无绝缨客，门有曳裾宾。楚醴朝朝设，梁园事事新。心于业遂广，性以学而淳。礼乐河间并，文章子建邻。八公传诀日，三老述年晨。瑞雾濛朱阁，香尘拥画轮。筵开金玳瑁，烟袅玉麒麟。避地淹丛桂，停云咏大椿。力耕知稼宝，苦节愧儒珍。欲振扶摇翮，其如潦倒身。吕嵇千里驾，终拟托雷陈。
赠姚员外二首
作者：李梦阳
朝代：明

高鸟厌群飞，孤云怕自辉。绸缪诚靡垂，何必久要期。倾盖有芳讯，白首则见疑。崭崭龙沙滨，风波暂徘徊。零濛不泽物，冲风夕曾波。送归念维楫，眇言望江河。鸿逝摩九天，萧艾被泉阿。长涛蚀孤屿，峙此将如何。
赠姚员外二首·其一
作者：李梦阳
朝代：明

高鸟厌群飞，孤云怕自辉。绸缪诚靡垂，何必久要期。倾盖有芳讯，白首则见疑。崭崭龙沙滨，风波暂徘徊。
赠姚员外二首·其二
作者：李梦阳
朝代：明

零濛不泽物，冲风夕曾波。送归念维楫，眇言望江河。鸿逝摩九天，萧艾被泉阿。长涛蚀孤屿，峙此将如何。
赠孙生
作者：李梦阳
朝代：明

古人种桃李，不为搴其花。君子振英芬，岂在文与华。炎阳赫晴彩，百卉流丹霞。蕡彼东园实，累累一何嘉。采者自成蹊，举世徒咨嗟。
赠孟明府自桂林量移汶上
作者：李梦阳
朝代：明

少年东邑宰，万里北还人。挂巳他时苦，花须满眼春。偶逢思宿昔，临别见交亲。莫小牛刀试，元为骢马臣。
赠孟监司赴任三首
作者：李梦阳
朝代：明

南辍江湖棹，东飞海岱旗。勇辞知至性，强起为名时。气节聊城箭，文章孔庙碑。秋风立马地，莫动季鹰思。汶上篇仍在，齐东节重过。绕台新柏秀，匝县旧花多。海色摇行幰，山云护咏窝。谈天君一问，稷下近如何。麋鹿游山性，蛟龙卧水心。得云终一起，食野不孤吟。汝去观沧海，予常慕孔林。何时挈尊酒，同蹑太山岑。
赠孟监司赴任三首·其一
作者：李梦阳
朝代：明

南辍江湖棹，东飞海岱旗。勇辞知至性，强起为名时。气节聊城箭，文章孔庙碑。秋风立马地，莫动季鹰思。
赠孟监司赴任三首·其三
作者：李梦阳
朝代：明

麋鹿游山性，蛟龙卧水心。得云终一起，食野不孤吟。汝去观沧海，予常慕孔林。何时挈尊酒，同蹑太山岑。
赠孟监司赴任三首·其二
作者：李梦阳
朝代：明

汶上篇仍在，齐东节重过。绕台新柏秀，匝县旧花多。海色摇行幰，山云护咏窝。谈天君一问，稷下近如何。
赠宁氏二首
作者：李梦阳
朝代：明

野薮萎平畛，寒露一何早。凝霜一以零，兰蕙亦众草。美人中夜兴，忧心惄如捣。玉石诚靡别，妍华恃畴保。瑟瑟谷中松，见者岂不宝。良无匠氏顾，叹息岁将老。白日何冥冥，送子黄河阳。执手无一言，仰见双雁翔。处卑心罔怡，奋飞多中伤。抚剑两踟蹰，低头涕沾裳。天运有销盈，志士怀刚肠。去去受景耀，离别固其常。
赠宁氏二首·其一
作者：李梦阳
朝代：明

野薮萎平畛，寒露一何早。凝霜一以零，兰蕙亦众草。美人中夜兴，忧心惄如捣。玉石诚靡别，妍华恃畴保。瑟瑟谷中松，见者岂不宝。良无匠氏顾，叹息岁将老。
赠宁氏二首·其二
作者：李梦阳
朝代：明

白日何冥冥，送子黄河阳。执手无一言，仰见双雁翔。处卑心罔怡，奋飞多中伤。抚剑两踟蹰，低头涕沾裳。天运有销盈，志士怀刚肠。去去受景耀，离别固其常。
赠定斋子
作者：李梦阳
朝代：明

水澄万形一，镜明别丑好。哲人静以俟，愚者苦纷扰。君本观海人，扬旆向东道。高步登岱巅，横览尽洲岛。匪云波水浩，秪见众山小。孔林秋飙入，漂萚委寒草。明禋展躬谒，芜翳为涓扫。
赠客
作者：李梦阳
朝代：明
体裁：五言绝句

出郭江南望，暮天云北飞。断蓬寒更转，长路几人归。
赠崔子
作者：李梦阳
朝代：明

鲲鱼游北溟，凤鸟翔南涯。扶摇非无运，鸣世自有期。显夫竞钟鼎，遁士潜蒿藜。驷马岂不荣，泉石安且怡。悠悠西山人，匪为薇蕨饥。寄言青云客，策勋及今兹。
赠崔生
作者：李梦阳
朝代：明

伊昔振我衣，连步千仞冈。岩谷窈疑阻，岐径回羊肠。与者咸莫从，子也乃同行。举手撼天枢，纵目揽大洋。星斗何历历，海波浩茫茫。登山贵及颠，涉水非无航。愿言穷高深，念哉母相忘。
赠康修撰二首
作者：李梦阳
朝代：明

晨步城西冈，遥望终南岑。荆棘高蔽天，白曜翳以阴。鸡食鸾凤饥，蛾眉谗妒深。葑菲遗下体，一别成飞沉。出门眺四郊，莽莽悲风吟。海水有可测，伤哉谁谅心。少阴盛霜雪，崎阻鸿雁饥。荷斧入林谷，日暮谁共归。林树窈冥冥，径路多虎罴。北斗横塞岑，邰野风振悲。欲往河无梁，念子忽如迷。荣耀在须臾，亡没谁复知。思附玄鹤翼，从子以高飞。
赠康修撰二首·其一
作者：李梦阳
朝代：明

晨步城西冈，遥望终南岑。荆棘高蔽天，白曜翳以阴。鸡食鸾凤饥，蛾眉谗妒深。葑菲遗下体，一别成飞沉。出门眺四郊，莽莽悲风吟。海水有可测，伤哉谁谅心。
赠康修撰二首·其二
作者：李梦阳
朝代：明

少阴盛霜雪，崎阻鸿雁饥。荷斧入林谷，日暮谁共归。林树窈冥冥，径路多虎罴。北斗横塞岑，邰野风振悲。欲往河无梁，念子忽如迷。荣耀在须臾，亡没谁复知。思附玄鹤翼，从子以高飞。
赠张含
作者：李梦阳
朝代：明

孔门诸子接升堂，杜甫交游尽老苍。万里南归望秋月，一尊对别逢春阳。生儿当如李亚子，有父况作尚书郎。肃肃云鸿天路永，樊篱斥鴳莫空翔。
赠张含二首
作者：李梦阳
朝代：明

巳严蓬池驾，遽返夷门歇。商风动荣草，檐雨鸣不绝。客病良易积，况值变华节。悠悠城西馆，倏尔双经月。昔玉体流汗，莎鸡傍户聒。子也苟宁志，川广岂难越。流光逝忽忽，天地一何轧。六月子来至，月也今巳八。客子悲远道，时气侵肃杀。岂不念尔单，室迩泥路滑。三日两赓歌，一日一通札。寂轩倚衰柳，柰此夕鸣蚻。父母不下堂，归轸何时辖。
赠张含二首·其一
作者：李梦阳
朝代：明

巳严蓬池驾，遽返夷门歇。商风动荣草，檐雨鸣不绝。客病良易积，况值变华节。悠悠城西馆，倏尔双经月。昔玉体流汗，莎鸡傍户聒。子也苟宁志，川广岂难越。
赠张含二首·其二
作者：李梦阳
朝代：明

流光逝忽忽，天地一何轧。六月子来至，月也今巳八。客子悲远道，时气侵肃杀。岂不念尔单，室迩泥路滑。三日两赓歌，一日一通札。寂轩倚衰柳，柰此夕鸣蚻。父母不下堂，归轸何时辖。
赠张工部汴上
作者：李梦阳
朝代：明

天意焚宫殿，臣心急栋梁。未花辞魏阙，酷暑向咸阳。遇我真倾盖，忧时每罢觞。尘沙一万里，分手向垂杨。
赠张帅
作者：李梦阳
朝代：明

张侯五十彀强弩，遇敌控马气如虎。年来威坐都统衙，境内盗息无尘沙。自言少壮从征虏，北扫朔漠南闽楚。暇时勤出射云鸿，古来矍铄成大功。
赠张生
作者：李梦阳
朝代：明

男儿三十骨格成，贫贱富贵皆天生。张生广额日月角，自幼勤书饱文学。十年雌伏人不知，一日雄飞动河岳。君不见宋朝宰臣云姓周，少时坎坷风尘游。偶然夜梦更美须，泥蟠遽尔行天衢。
赠张生二首
作者：李梦阳
朝代：明

怪尔辞江汉，长歌入宋梁。北风吹冻野，岁晏天雨霜。老马弃不育，闷杀田子方。拍手笑侯嬴，捐生计不彰。顾瞻台阙地，寒莽但苍苍。揽衣断崖口，悲风振古台。叫雁惊逆云，万里天为开。雪榛覆寒莎，松殿扃馀苔。昔人邈安在，日落寒色来。弃置勿复道，且釂黄金杯。
赠张生二首·其一
作者：李梦阳
朝代：明

怪尔辞江汉，长歌入宋梁。北风吹冻野，岁晏天雨霜。老马弃不育，闷杀田子方。拍手笑侯嬴，捐生计不彰。顾瞻台阙地，寒莽但苍苍。
赠张生二首·其二
作者：李梦阳
朝代：明

揽衣断崖口，悲风振古台。叫雁惊逆云，万里天为开。雪榛覆寒莎，松殿扃馀苔。昔人邈安在，日落寒色来。弃置勿复道，且釂黄金杯。
赠徐子
作者：李梦阳
朝代：明

偃王世芜没，石麟亦埋翳。徐子发东吴，英论有馀地。龙游沧波阻，日出浮云蔽。呜呼献王士，竟洒荆山涕。光掩明珠弃，宠奋西施废。古来共如此，不独君遭际。余本澹荡人，倾盖托末契。酣歌继日暮，醉酒无阴霁。各为征蓬散，吾岂匏瓜系。旧时南阳宅，回首成迢递。蹈海有夙期，与子自兹逝。
赠徐祯卿
作者：李梦阳
朝代：明

独处忽不怿，揽衣循东厢。树木何修修，春风起飘扬。我友驾在门，告言适江湘。仓皇挈玉壶，追送临河阳。顾瞻两飞凫，并戏水中央。翩翩厉羽翮，鸣声一何长。柰何游客子，一别永相望。时泽亮有周，天命固其当。薄终义所劣，别离庸讵伤。懿彼回路赠，慷慨由此章。
赠徐陆二子
作者：李梦阳
朝代：明

清晨思行游，驾车郭西门。凝霜被野陆，莽莽多荆榛。霜雨不归川，四顾无行人。何意岐路侧，怅然获所亲。晤言不须臾，含意俱未申。云问富才杰，具区产名珍。一为时所知，光耀在清云。情交苟不劣，穷显非所论。感激平生义，匪尔谁当陈。
赠李世德
作者：李梦阳
朝代：明

豢畜不生麟，鸾穴无鹯鹪。求水贵求源，佳木无亚条。李门世清修，三辈烨雄超。黄扉早杀翮，中叶乃沦凋。生也困逾励，奋飞竟云霄。大钓干神化，万物随生消。英英畹中蕙，化为艾与萧。愿坚谋始心，全我全石要。
赠李佥事衢
作者：李梦阳
朝代：明

处世寡谐合，营道无贞心。缅邈伯牙弦，叹息谁为音。窃禄匪我志，随风岂能任。所以弃朱绂，穷年卧空林。君子枉荣顾，驷马一何骎。轻盖荫白日，轩车匝庭阴。宴晤及春期，列筵享同襟。目快淑气草，耳聆悦时禽。肴至弗徒归，觞举恨不深。末路校通塞，鉴止无飞沉。托意诚匪殊，在远固宜钦。愿言附松萝，子其断坚金。
赠李沔阳二首
作者：李梦阳
朝代：明

云梦茫茫绕一州，滔滔江汉古今流。问俗不须乘五马，尽船箫鼓水乡游。楚人抽棘霸江湖，万载孤城剖一符。从此沔阳为渤海，直教云梦作蓬壶。
赠李沔阳二首·其一
作者：李梦阳
朝代：明

云梦茫茫绕一州，滔滔江汉古今流。问俗不须乘五马，尽船箫鼓水乡游。
赠李沔阳二首·其二
作者：李梦阳
朝代：明

楚人抽棘霸江湖，万载孤城剖一符。从此沔阳为渤海，直教云梦作蓬壶。
赠梅国子
作者：李梦阳
朝代：明

烈士有心许，佳人重情欢。投义既不易，识者良独难。清秋理瑶瑟，为君发高弹。一曲未云乱，仰视孤鸿翻。一举狭千里，再举青云端。我欲从之逝，羽短才力单。声影中藏之，傥接排风翰。
赠沈氏二首
作者：李梦阳
朝代：明

辞马鸣故群，羁人恋心知。身也匪木石，孰无怀与思。蔼蔼轩盖途，才捷竞先时。冥冥归林翮，爰集非无枝。龙蛇悟易训，蟋蟀感唐诗。情感辰靡延，把袂竟河涯。赠子金错刀，申子古别离。德爱诚匪他，遘君岂无期。旦日子当发，淹留复今宵。良之美盘餐，为君品鸣箫。君子岩下松，霜霣颜不消。众草苟移时，化为艾与萧。聆曲复不怿，惓焉伤迢遥。携手步前庭，仰面看招摇。巢子潜箕阳，四岳俞唐尧。愿言修九苞，曳佩鸣天朝。
赠沈氏二首·其一
作者：李梦阳
朝代：明

辞马鸣故群，羁人恋心知。身也匪木石，孰无怀与思。蔼蔼轩盖途，才捷竞先时。冥冥归林翮，爰集非无枝。龙蛇悟易训，蟋蟀感唐诗。情感辰靡延，把袂竟河涯。赠子金错刀，申子古别离。德爱诚匪他，遘君岂无期。
赠沈氏二首·其二
作者：李梦阳
朝代：明

旦日子当发，淹留复今宵。良之美盘餐，为君品鸣箫。君子岩下松，霜霣颜不消。众草苟移时，化为艾与萧。聆曲复不怿，惓焉伤迢遥。携手步前庭，仰面看招摇。巢子潜箕阳，四岳俞唐尧。愿言修九苞，曳佩鸣天朝。
赠沧洲道人
作者：李梦阳
朝代：明

沧洲道人年半百，颜如渥丹发不白。饥餐玉芝坐双凤，渴收石髓煮金液。海月西照宁仙桥，道人桥头吹紫箫。夜半鸡鸣日毬跃，扶桑滚滚生红潮。
赠王左史二首
作者：李梦阳
朝代：明

林卧每倦出，时或一乘马。来访王相国，醉归月明下。君家百瓮酒，留连胡不饮。花月我自来，醉即花间寝。
赠王左史二首·其一
作者：李梦阳
朝代：明

林卧每倦出，时或一乘马。来访王相国，醉归月明下。
赠王左史二首·其二
作者：李梦阳
朝代：明
体裁：五言绝句

君家百瓮酒，留连胡不饮。花月我自来，醉即花间寝。
赠王康边何四子
作者：李梦阳
朝代：明

绵绵远道积，冉冉岁华晏。冰霜夕转严，星斗夜仍烂。兰缸照寒户，旅士怀乡县。方幸厕鳞翮，讵谓各分散。岐路忽在兹，山川复悠缅。王子万人特，英论薄烟汉。康生千里足，迈景速流电。瑰玮钦奉常，秀朗推中翰。冲标汎光蕙，逸思凌玄雁。所嗟异根株，逝矣悲霜霰。兴言念暌晤，佳期阻欢宴。
赠王御史
作者：李梦阳
朝代：明

夕寒风自起，集雪耀中宇。朗月一何速，早巳烂芳醑。邂逅我兰友，设尊款清语。连翩忽竟夜，悲叹为故侣。瑶华虽莫折，羽觞时复举。念昔青年日，共矫凌风羽。啄食九天步，宿必华池渚。中路更险艰，风波各失所。大明荡妖氛，回光荫衰腐。诸贤既连茹，王子岂羁沮。馀生实自庆，追念良巳苦。搣促广陵散，怆恻山阳旅。事谐终合并，感往徒心楚。弃置且安寓，欢娱弄尊俎。
赠王推官相国之子
作者：李梦阳
朝代：明

青年藉甚王推府，得郡吞江复据湖。楚楚骅骝当道路，英英秋月坐冰壶。三槐旧业承非忝，驷马高门望与俱。相国醴筵今更数，在邦无忆鲤庭趋。
赠王生二首
作者：李梦阳
朝代：明

凤鸟世希有，众人常见疑。一朝下西周，戛焉鸣高岐。光彩照四极，观者惊以咨。神物耻自衒，卑鄙甘见欺。骥马匪伯乐，盐车空号悲。烨烨丰城剑，非华谁固知。伯牙违钟期，有琴不复弹。兹意奚以取，良为知音难。得失有荣枯，合离成怨欢。万鹄戾天云，玄鸿渐河干。浅夫贵多矜，狭士贱自残。幸子固明志，显塞察所安。
赠王生二首·其一
作者：李梦阳
朝代：明

凤鸟世希有，众人常见疑。一朝下西周，戛焉鸣高岐。光彩照四极，观者惊以咨。神物耻自衒，卑鄙甘见欺。骥马匪伯乐，盐车空号悲。烨烨丰城剑，非华谁固知。
赠王生二首·其二
作者：李梦阳
朝代：明

伯牙违钟期，有琴不复弹。兹意奚以取，良为知音难。得失有荣枯，合离成怨欢。万鹄戾天云，玄鸿渐河干。浅夫贵多矜，狭士贱自残。幸子固明志，显塞察所安。
赠王生滇南
作者：李梦阳
朝代：明

人生如枯蓬，团团随风转。朝犹同一隅，夕暮异乡县。凤凰择林游，奋翼思高飞。一飞万馀里，路涩常苦饥。岑峦造青天，蹊涧何崣？。食寻竹实餐，栖必梧桐栖。德音倘不隳，慰我心所期。
赠王生滇南
作者：李梦阳
朝代：明
体裁：古风

人生如枯蓬，团团随风转。朝犹同一隅，夕暮异乡县。凤凰择林游，奋翼思高飞。一飞万馀里，路涩常苦饥。岑峦造青天，蹊涧何崣�。食寻竹实餐，栖必梧桐栖。德音倘不隳，慰我心所期。
赠王秋官二十四韵
作者：李梦阳
朝代：明

紫气开三极，皇风穆四陲。嶕峣金虎地，潇洒白云司。柬拔才贤入，飞腾位望椎。吕条元慎罚，虞典固先疑。聿自刑书铸，相沿律令垂。历朝徒异议，圣代实宏规。域皞麒麟至，囹空狴犴离。群居搜简帙，高揖讲黄羲。眷此骅骝种，曾于汗血知。鲤庭真独授，雁塔果争驰。尔在通家子，予惭私淑师。橐惊文考赋，智让孝娥碑。道路分双旆，江湖把一麾。阁清霜并肃，车动两偏随。礼乐徵王粲，声名采杜诗。大龟终纳锡，威凤合来仪。振佩游香署，峨冠侍玉墀。皋陶淑问日，季路片言时。汝遂青云致，吾宽白发悲。仕途迂谬逐，丘壑太平宜。但看阴阳转，宁论桑海移。雪溪王子棹，竹墅谢安棋。显晦谁能料，流行每若斯。寄言诸彦硕，努力赴前期。
赠王舍人升二首
作者：李梦阳
朝代：明

迅风激高云，朝日照嘉林。良友忽远适，恻怆摧我心。川原望靡极，江路浩且深。殊域寡亲戚，孤子故难任。荼蓼积愈苦，泪下不可禁。揽泪瞻林木，韡韡敷华叶。层闉带广陌，事焉暮相接。骈裾侈高会，谁念独守妾。岂不思方舟，川广不可涉。葑菲遗下体，举世重红颊。劝子且宁志，为恩孰周浃。
赠王舍人升二首·其一
作者：李梦阳
朝代：明

迅风激高云，朝日照嘉林。良友忽远适，恻怆摧我心。川原望靡极，江路浩且深。殊域寡亲戚，孤子故难任。荼蓼积愈苦，泪下不可禁。
赠王舍人升二首·其二
作者：李梦阳
朝代：明

揽泪瞻林木，韡韡敷华叶。层闉带广陌，事焉暮相接。骈裾侈高会，谁念独守妾。岂不思方舟，川广不可涉。葑菲遗下体，举世重红颊。劝子且宁志，为恩孰周浃。
赠甥嘉生日
作者：李梦阳
朝代：明

三月廿日生汝辰，三十三回全盛春。流放一官今起诏，艰难万里昨归身。自从结发朝明主，每向弹冠□古人。努力无念悲老大，凤凰台侧有麒麟。
赠监察阻雨郊馆
作者：李梦阳
朝代：明

积雨淹征旆，层城隔论文。一尊真惜酒，万里正横云。京国骢谣属，闽江道派分。美名吾实羡，何处接高芬。
赠程生东游
作者：李梦阳
朝代：明

邹鲁风犹在，芒砀气有无。霸心空大泽，儒行乃长途。野艇冰迷雁，村楼冻集乌。无劳怨岁暮，随处是江湖。
赠程生之南海
作者：李梦阳
朝代：明

生为海南客，几度登罗浮。天清众岛出，万水朝宗流。乘桴圣者叹，望洋游子愁。明珠与翡翠，岁岁到神州。
赠罗氏
作者：李梦阳
朝代：明

罗隐北下黄金台，牡丹芍药次第开。极目长江渺天际，八闽秋尽一帆回。
赠胡石陵
作者：李梦阳
朝代：明

世情认假不认真，脂粉罗绮登上嫔。娥眉入室众女妒，辛苦年年织纨绔。织成进君冀君怜，腐草回日光在天。荆山石中抱神异，气如白虹勿轻弃。
赠苍谷子
作者：李梦阳
朝代：明

玄云翳白日，积阴何漫漫。风气日以凄，泥雨常不乾。漂萚委川涂，百卉良可叹。览物怀伊人，抚时悲凉寒。忧来如乱丝，理之棼无端。为霜念逝鹄，多露怨芳兰。所嗟声影隔，匪惧馨香残。徒把瑶华音，长谣望林峦。
赠蔡帅
作者：李梦阳
朝代：明

时清昼卧铜牙弩，客散宵披玉检文。可道将军浑是武，曾将三策献明君。
赠谢子二首
作者：李梦阳
朝代：明

凉风吹海月，当酒堕我怀。爱此皎洁光，愿与君子偕。揽之不入手，仰面看昭回。银潢南北流，竟夕但徘徊。大河起长风，挂席破黄涛。问子今何之，岭海聊游遨。罗浮绿发人，思之我心忉。幸君叩丹诀，顺风托鸿毛。
赠谢子二首·其一
作者：李梦阳
朝代：明

凉风吹海月，当酒堕我怀。爱此皎洁光，愿与君子偕。揽之不入手，仰面看昭回。银潢南北流，竟夕但徘徊。
赠谢子二首·其二
作者：李梦阳
朝代：明

大河起长风，挂席破黄涛。问子今何之，岭海聊游遨。罗浮绿发人，思之我心忉。幸君叩丹诀，顺风托鸿毛。
赠赵将军
作者：李梦阳
朝代：明

丰沛之间河乱走，汹汹之势成陂薮。大船愁浅小愁贼，贼船如飞苇滩黑。自从将军镇东土，昼夜人行路不涩。将军本是将门种，躯干堂堂万人勇。入山缚虎百兽慑，赤手批蛟色不动。射杨叶尽矢亦尽，始知百发还百中。武宗见之屡凝顾，戟郎遽拔千夫总。英雄自古不下人，将军献策况有文。骅骝暂蹙历块足，雕鹗竟上横秋云。世情金多位乃高，图名交结须贤豪。将军无钱自树立，于人傲气但长揖。挤出事体虽云垂，威势我喜行河淮。黄流稳帖遁鲸鳄，白日光彩收狼豺。大同反刃血未乾，甘州磊卵人心寒。荐书何由至天子，拜将早筑黄金坛。
赠郑庚
作者：李梦阳
朝代：明

文物江东数歙都，里传贞白似君无。门前不种钩衣草，堂上当巢返哺乌。为客老年今道路，告归春日复江湖。沙溪酒熟儿孙劝，拄杖徐行步绿蒲。
赠郑淳
作者：李梦阳
朝代：明

路绵家室怨，久别谁柰著。荏苒及春孟，冰消舟莫阻。临觞叹河迈，指景趁前侣。汀曲帆易隐，劳心望徒伫。
赠郑生
作者：李梦阳
朝代：明

狐裘骝马谁家子，往来驰骤尘沙起。右撚羽箭左把弓，仰射忽堕双飞鸿。野寒日昏惨惨风，下马揖我立我东。一箭直西贯杨树，抽身上马入城去。
赠郑生三首
作者：李梦阳
朝代：明

杪秋木叶脱，霜露告成岁。驱车溯寒郊，触物念征迈。戒舟有程日，维驹阻心爱。所幸旦暮留，前途或风濑。伊予解组归，汝也美少年。骏马臂两弓，射猎梁王川。感子重意气，授之黄金鞭。万里不易致，悲鸣为谁前。英英百寻木，时至乃黄落。楚楚青俊郎，还家鬓萧索。桂树寒正荣，溪鱼白而跃。山行采瑶草，寄我长生药。
赠郑生三首·其一
作者：李梦阳
朝代：明

杪秋木叶脱，霜露告成岁。驱车溯寒郊，触物念征迈。戒舟有程日，维驹阻心爱。所幸旦暮留，前途或风濑。
赠郑生三首·其三
作者：李梦阳
朝代：明

英英百寻木，时至乃黄落。楚楚青俊郎，还家鬓萧索。桂树寒正荣，溪鱼白而跃。山行采瑶草，寄我长生药。
赠郑生三首·其二
作者：李梦阳
朝代：明

伊予解组归，汝也美少年。骏马臂两弓，射猎梁王川。感子重意气，授之黄金鞭。万里不易致，悲鸣为谁前。
赠郑羽士
作者：李梦阳
朝代：明

怪尔零丁老鍊师，藏珍破屋鬓成丝。坐看丹灶宵忘寝，行折园葵午疗饥。久雨水淹松树死，塌墙人过庙门疑。空传荐福千金帖，今世谁寻少保碑。
赠郑郎
作者：李梦阳
朝代：明

郎来张拱向我揖，玉树亭亭我旁立。叩之论语背诵毕，曲礼幼仪汝能习。黄河柳绵飞欲尽，练水桐花放将及。汝父昨来今汝归，有琴在抱书在笈。君不见师山后人代非乏，勉旃无效群儿狎。
赠郭氏画登游快阁歌
作者：李梦阳
朝代：明

昨朝快阁举目无，江湖凭阑二豪俱。徘徊把杯思欲丹青写之人，则无城中郭，清狂一生弄丸戏洪垆。方瞳如水霜半颅，展纸为扫登阁图，邑城隐见林木扶。画我怏阁上，半天风立楼观孤。急流波涛沸欲动，前山雷雨势可呼。二豪意态各亦足，彷佛指说荆与巫，回顾东海犹一盂。是日南风万船集江隅，郭亦画出樯之乌。精密似跨北海杜，笔力颇凌江夏吴。江中流云西北徂，又若万里独往朝京都。我心与客方念此，郭能画之真奇士。
赠钟子汉上
作者：李梦阳
朝代：明

君为薇省使，几度紫薇开。发以忧时白，舟巡累月回。汉川惊会面，江南助停杯。巳约同船下，安能晓霁来。
赠陈氏
作者：李梦阳
朝代：明

万龙冈上古灵家，男乐耕耘女绩麻。客到大开萱草阁，春风时动紫荆花。
赠陈生嘉言二首
作者：李梦阳
朝代：明

少小期鹏运，于今尚未飞。蒿深仲蔚宅，鹑结宪生衣。背郭元桑树，临河只钓矶。奉亲知不苦，馔有白鱼肥。白屋山中相，黄河水后田。家无酿酒秫，人索买书钱。雨过云留野，风来浪接天。行行牛角上，犹挂古人编。
赠陈生嘉言二首·其一
作者：李梦阳
朝代：明

少小期鹏运，于今尚未飞。蒿深仲蔚宅，鹑结宪生衣。背郭元桑树，临河只钓矶。奉亲知不苦，馔有白鱼肥。
赠陈生嘉言二首·其二
作者：李梦阳
朝代：明

白屋山中相，黄河水后田。家无酿酒秫，人索买书钱。雨过云留野，风来浪接天。行行牛角上，犹挂古人编。
赠青石子二首
作者：李梦阳
朝代：明

高鸟有违群，离兽多悲音。懿彼婉㜻子，怅焉分此襟。朝发南河隅，夕暮乃北岑。玄云既无极，黄波浩且深。君其四海翔，无言还旧林。季秋凋群木，寒潦滥中轨。笳鼓济方舟，轩车匝河涘。攀德惜遥迈，怅分睇驰晷。采兰徒情结，把菊为谁美。愿子厚衣襦，霜露自兹始。
赠青石子二首·其一
作者：李梦阳
朝代：明

高鸟有违群，离兽多悲音。懿彼婉㜻子，怅焉分此襟。朝发南河隅，夕暮乃北岑。玄云既无极，黄波浩且深。君其四海翔，无言还旧林。
赠青石子二首·其二
作者：李梦阳
朝代：明

季秋凋群木，寒潦滥中轨。笳鼓济方舟，轩车匝河涘。攀德惜遥迈，怅分睇驰晷。采兰徒情结，把菊为谁美。愿子厚衣襦，霜露自兹始。
赠青石子（二首）
作者：李梦阳
朝代：明

高鸟有违群，离兽多悲音。懿彼婉娈子，怅然分此襟。朝发南河隅，夕暮乃北岑。玄云既无极，黄波浩且深。君其四海翔，无言还旧林。¤
赠魏子二首
作者：李梦阳
朝代：明

霖潦久乃歇，晨兴送还辀。野寒泥淖盛，念兹途路修。人生苟相许，岂必曾绸缪。踟蹰东路岐，赠子双吴钩。八月浙潮满，念子鼓南楫。海月团会峰，山风下江叶。里闾多宴娱，任宦有荣业。早回北向辕，昼日望三接。
赠魏子二首·其一
作者：李梦阳
朝代：明

霖潦久乃歇，晨兴送还辀。野寒泥淖盛，念兹途路修。人生苟相许，岂必曾绸缪。踟蹰东路岐，赠子双吴钩。
赠魏子二首·其二
作者：李梦阳
朝代：明

八月浙潮满，念子鼓南楫。海月团会峰，山风下江叶。里闾多宴娱，任宦有荣业。早回北向辕，昼日望三接。
赠鲍帅
作者：李梦阳
朝代：明

苍鹰自与凡鸟异，虎子堕地食牛气。鲍侯三十名誉成，才猷吐布千人惊。只今塞上风尘起，朝廷拊髀思颇李。君之寮寀皆英奇，同升早勒燕然碑。
赠鲍滶兄弟
作者：李梦阳
朝代：明

水学青龙左右盘，玉流双泻碧光寒。兰昆并占空山月，分掣虹霓作钓竿。
赠鲍演二首
作者：李梦阳
朝代：明

我爱汝长子，远志日超忽。浮云似其心，秋水清到骨。纵酒见天真，探桂迟月窟。携手眺大野，沧波杳出没。蒲亭杳何许，云海日浩荡。团团桂枝月，秋照沙溪上。几负春草曲，空馀采菱唱。盈盈吴门水，何时理归榜。
赠鲍演二首·其一
作者：李梦阳
朝代：明

我爱汝长子，远志日超忽。浮云似其心，秋水清到骨。纵酒见天真，探桂迟月窟。携手眺大野，沧波杳出没。
赠鲍演二首·其二
作者：李梦阳
朝代：明

蒲亭杳何许，云海日浩荡。团团桂枝月，秋照沙溪上。几负春草曲，空馀采菱唱。盈盈吴门水，何时理归榜。
赤凤曲
作者：李梦阳
朝代：明
体裁：乐府曲辞

前赤凤，后双燕。头岑岑兮尾涏涏，组帻郎君夜相见。相见骑白马，惊起城上乌。城上乌，据巢姇儿夜相呼。
赦出馆李真人别业顾侍讲清暨汪编修俊俊弟编修伟许枉访不至十韵
作者：李梦阳
朝代：明

开业傍仙宫，逶迤金阙通。綵云偏近日，瑶草尽含风。野性耽沉寂，携游想数公。秋林叶自落，露井果犹红。摇笔怜清景，吹箫望碧空。寒山万井外，沧海五陵东。却笑笼鹅侣，番成失马翁。生涯真画饼，故旧各飞蓬。对食怀金马，开筵列玉童。不知东阁士，清论几时同。
赦归冬日宴刘氏园庄十四韵
作者：李梦阳
朝代：明

脱难旋疆里，行歌入宋中。阴阳双转毂，天地一飞蓬。忆昨遭拘絷，悲伤途路穷。邹生犹雨雹，列子竟乘风。归作墟中叟，来从河上公。壶觞聊假日，村坞坐书空。卜筑刘园丽，芳菲汉苑通。冬亭饶雾露，阳井下霜虹。候煖冰桃熟，林空晚杮红。玉芝穿曲槛，青筱蔽虚栊。乐极悲心发，时违感慨雄。古人随蔓草，吾道付冥鸿。去鲁情难忍，游梁迹岂同。重思窃符子，揽泪宋门东。
赴怀玉山作
作者：李梦阳
朝代：明

始临清溪寺，不谓兹路艰。崎岖踰南岭，转见山郁盘。重阴起北谷，冻雨响前峦。志定迈孰禦，勇往竟孤攀。挽葛接悬狖，架木凌飞湍。律律岩壑变，飒飒岚风寒。隔港望绝岫，嵉嵉巳云端。
赴新喻
作者：李梦阳
朝代：明

露树且乌啼，孤舟晨向西。萧滩千百转，昏暮到罗溪。古驿屯云密，平沙没日低。扬帆更前去，月夜不须迷。
赴江西之命初发大梁作
作者：李梦阳
朝代：明

戚戚辞故里，盛阳远行游。入门揖兄嫂，征马已驾辀。日午登前冈，浮云逝南流。零汗透衣巾，仆夫行悠悠。躯微惧命重，慷慨但怀愁。还望故所居，匹鸟鸣相求。而我独何为，道路常怀忧。
赴郊观宿
作者：李梦阳
朝代：明

城边水色静春茅，苑外莺啼拂露梢。万户烟花临复道，九天宫殿锁南郊。霓旌夜发清溪绕，彩仗晨飞碧树交。身到钧天浑不解，坐闻仙乐下云旓。
车遥遥
作者：李梦阳
朝代：明

车遥遥，遥遥复迈迈，望见秋尘起。不见车轮转，知在秋尘里。
较射毕青云峰示诸生
作者：李梦阳
朝代：明

射毕孤峰聊独上，绕峰冬树发孤云。天开远岫迟迟见，木落寒江细细分。礼乐衣冠先此地，纲常簪组愧斯文。亨衢接武寻常事，孝子忠臣百世芬。
辕驹叹
作者：李梦阳
朝代：明

世径互险夷，富贵安所需。昔为枥中骏，今为辕下驹。白日仰悲鸣，青云立踟蹰。未蒙主人顾，何由效驰驱。朝思碣石津，夕睇流沙隅。常恐侣凡蹇，弃捐中路衢。
辛巳九日田子要东陂之游雨弗克赴三首
作者：李梦阳
朝代：明

今秋霖雨何连绵，佳日阻放东陂船。衰年实怯白头浪，朋游忍负黄花天。城阴来往戏群鹭，寺门从横鸣乱泉。閒看静听谁共汝，浙沥晚暝松林烟。昨来晴立手南丘，城水湖云向客流。夕阳欲低钟磬阁，隔岸忽闻箫鼓舟。动兴帆樯真为节，阻大风雨故禁秋。当篱蕊菊柀柀艳，独嗅孤吟迥自愁。冲泥杜甫吟愁雨，落帽参军醉倚风。云水无缘双放舸，蒹葭何意独鸣鸿。清沙锦缆相期地，白首黄花转望中。借问临高把杯酒，几层湖阁坐秋空。
辛巳九日田子要东陂之游雨弗克赴三首·其一
作者：李梦阳
朝代：明

今秋霖雨何连绵，佳日阻放东陂船。衰年实怯白头浪，朋游忍负黄花天。城阴来往戏群鹭，寺门从横鸣乱泉。閒看静听谁共汝，浙沥晚暝松林烟。
辛巳九日田子要东陂之游雨弗克赴三首·其三
作者：李梦阳
朝代：明

冲泥杜甫吟愁雨，落帽参军醉倚风。云水无缘双放舸，蒹葭何意独鸣鸿。清沙锦缆相期地，白首黄花转望中。借问临高把杯酒，几层湖阁坐秋空。
辛巳九日田子要东陂之游雨弗克赴三首·其二
作者：李梦阳
朝代：明

昨来晴立手南丘，城水湖云向客流。夕阳欲低钟磬阁，隔岸忽闻箫鼓舟。动兴帆樯真为节，阻大风雨故禁秋。当篱蕊菊柀柀艳，独嗅孤吟迥自愁。
辛巳元日
作者：李梦阳
朝代：明

倏忽吾生五十春，两朝遗佚太平身。望乡心逐关云起，怀国情将汴柳新。自信右军非墨客，谁言高适是诗人。南征昨报龙旗返，伫想嵩呼动紫宸。
辛巳生日
作者：李梦阳
朝代：明

吾今五十头半霜，大儿巳壮孙已长。力田颇自识草米，出门每与忧豺狼。风晴野冰白皛皛，腊近山日寒苍苍。但能草泽射猛虎，岂须熊馆誇长杨。
辛巳立春
作者：李梦阳
朝代：明

冬晴转觉冰霜厉，日散俄还海岳春。綵胜恩光曾倚帝，菜盘风俗谩随人。雪融楼阁沾沾薄，烟动松筠袅袅新。人寿几何吾半百，到唇杯酒莫辞频。
辛巳除夕遇立春
作者：李梦阳
朝代：明

改元明日初开历，除夕今年暗入春。天地渐分三极色，行藏巳半百年身。和烟浥浥梅应剧，滴露萧萧竹未匀。喧岁不知宵遽曙，北云何处望枫宸。
辛未元夕雪后
作者：李梦阳
朝代：明

干戈西北尘虽静，寇盗东南檄尚飞。叹世酒杯难自强，竞时灯火况多违。春偷草阁梅初放，雪舞堤城柳乍归。三白农人欢荷笠，万年天子愿垂衣。
辛未元日
作者：李梦阳
朝代：明

万事浑如昨，蹉跎四十临。取途伤老马，闻道愧前禽。日变风云气，春生海岳阴。趁时聊物赏，此外更何心。
辟雍六章章八句
作者：李梦阳
朝代：明
体裁：四言诗

天子至止，于彼群雍。和鸾央央，其来雍雍。象辂金衡，有苍其龙。光于庙宫，是依是崇。（一章）吉日维申，修我元祀。皇祀设乐，镛鼓万舞。有筐有篚，以享以祀。群执肃肃，秉德弗渝。（二章）维其观者，三氏孙子。其冠峨峨，来忻来止。翩役凤鸟，集于东林。绎其观者，其烂如云。（三章）自门徂基，辟俨若思。青衿济济，以辟以师。爰命祭酒，司业拜手。吁哉嘉谋，作民元后。（四章）帝若曰都，戎言式弘。匪道何程，匪猷曷承。载弼元理，维协乃有。众拜稽首，天子万寿。（五章）旟旐旆旆，渊渊代鼓。皇发辟雍，用惠下土。自天降休，丰年穰穰。蔼蔼王多吉人，四国用康。（六章）
边君生日来访时近中秋不虞雷雹二首
作者：李梦阳
朝代：明

怪尔生辰日，高轩特过吾。秋惊飞雹至，雨逐去云无。上寿须君子，同声愧老夫。母劳问隐显，乘月有清壶。雹过天仍雨，庭空晚复雷。连床慨往昔，阻马得徘徊。暗蕊香宾席，秋灯焰寿杯。非君有家庆，肯放夜轺回。
边君生日来访时近中秋不虞雷雹二首·其一
作者：李梦阳
朝代：明

怪尔生辰日，高轩特过吾。秋惊飞雹至，雨逐去云无。上寿须君子，同声愧老夫。母劳问隐显，乘月有清壶。
边君生日来访时近中秋不虞雷雹二首·其二
作者：李梦阳
朝代：明

雹过天仍雨，庭空晚复雷。连床慨往昔，阻马得徘徊。暗蕊香宾席，秋灯焰寿杯。非君有家庆，肯放夜轺回。
边马行送太仆董卿
作者：李梦阳
朝代：明

治贤在朝乱在野，唐虞圉牧皆贤者。国君之富马为急，次者仆卿首司马。汉人五郡开河西，中土始间胡马嘶。此马硊礧一直万，黄金宁轻璧可贱。夺骏曾空大宛国，按图径上长安殿。苜蓿虽誇近苑春，荆榛谁记沙场战。致远番归草木功，清芽秀味走胡骢。三边尽跨连钱种，六苑群嘶污血风。人亡世殊霜雪急，草豆萧瑟马骨立。骅骝气丧甲士苦，长城窟寒鸿雁集。朝廷每勤西顾忧，四岳拜手推董侯。攻驹暂出薇花廨，揽辔远过葡萄州。行卿官冷心不冷，固知董侯今伯囧。碛沙日黄云锦乱，徵侯定上金华省。
过内弟宅感咏
作者：李梦阳
朝代：明

天汉桥东水竹居，明公卜筑迥幽虚。军城日月梁园里，戚里山河宋殿馀。诸弟冬林借雪笋，重闱日馔跃江鱼。水清牢落千秋事，手泽空嗟万卷书。
过夏口寄恽君
作者：李梦阳
朝代：明

君居楚城里，我傍楚城过。相思连夜发，无柰是江波。
过李氏荷亭会何子
作者：李梦阳
朝代：明

三伏寻花到习池，幽怀真与故人期。出波菡萏晴相并，度槛流萤晚故迟。他日宴游能此地，向来开落果由谁。亦知尘世难逢醉，且把芳筒当酒卮。
过汾河
作者：李梦阳
朝代：明
体裁：七言绝句

太行西半浊汾流，芦荻萧萧八月秋。汉武楼船今不见，雄词歌罢使人愁。
过鄱阳湖
作者：李梦阳
朝代：明
体裁：五言律诗

巨浸渺天涯，轻帆破浪花。雁声听去远，山色望中赊。映水看新月，占晴见晚霞。水村渔唱杳，客思绕鸥沙。
过马陟次毛庶子韵
作者：李梦阳
朝代：明

冉冉轻雷止复行，凤池清夏半阴晴。渐看西日笼花气，谁放南风作雨声。融入堑沙将拂燕，密侵宫柳益沾莺。晚来一赴薇郎约，匹马冲泥远兴生。
近竹吟
作者：李梦阳
朝代：明

萧萧数竿竹，每与岁寒期。翠色酒中满，清风琴上吹。疏值月来处，密当云起时。万动纷华里，一杯聊自持。
还扶沟
作者：李梦阳
朝代：明
体裁：七言律诗

霜落扶沟雨暮秋，远人翻作故园游。天低旷野沙扶树，月滉高城水近楼。千里关河今一到，百年桑梓竟何求。画堂银烛亲朋酒，车马何妨数日留。
述愤一十七首弘治乙丑年四月作是时坐劾寿宁侯逮诏狱
作者：李梦阳
朝代：明

天门郁岧峣，虎豹守其隅。番番九苞禽，颉颃舞云衢。衔书奏至尊，青龙与之俱。光夕绝还响，徙倚空愁予。帝居杳何许，苍苍隔九阍。白玉为阿阁，黄金为重门。可望不可扣，仰见飞云奔。何当发炎旭，下照孤葵根。鼗响久不作，烈士常苦辛。魏裾已寂寞，汉褴空嶙峋。邈焉向千载，曶曶怀斯臣。皇心苟识察，百死宁一身。悬车曜回景，夕风起乔林。抚兹散沉忧，浩荡开重阴。回翔瞻阙门，踌躇思玉音。宵坐焰明烛，怀古伤我心。大化罔不亏，人生固多艰。汎观畴昔人，浩然发忧叹。自非餐霞侣，伊谁驻朱颜。律律南山岑，拂衣会当还。孟夏草木长，垂云一何凄。零雨宵始歇，西山朝复隮。兀然坐高舂，时闻鹁鸠啼。逢辰寡宿欢，履运伤前迷。既无杯中物，何以写我悽。飘风自南来，飒飒入我怀。我欲随之翔，北向三重阶。守阍遥望予，阊阖何由排。戚戚勿重陈，危言多厉阶。夕云郁峥嵘，颓阳入西丘。返景漏林端，明我屋上楼。静久得玄理，源澄复何求。永怀邹阳子，聊以抒我忧。苔井肃阴森，岳庙闷以清。车前当路翻，红葵夹阶生。羁人散烦疴，纡徐步中楹。时禽变好音，庭柯敷夕荣。讵知沮洳场，旷然获悠情。青青庙中槐，交交一双禽。为巢育其儿，结构良苦辛。一朝惊弹罗，移栖向高林。我行适见之，叹息空弥襟。湫宇夕阴阴，寒灯焰不长。气楼递微明，飘忽如清霜。人云网恢恢，我胡寓兹房。墉鼠语床下，蝙蝠穿空梁。惊风振南牖，徂夜倏已央。于邑不成寐，展转情内伤。小草生枯桑，芊芊竞芳辰。虽云殊本根，寄托各有因。自我罹幽囚，忽焉经浃旬。我兄千里馀，渺渺长河津。妻子日望余，苍苍隔西邻。所幸二三友，笑言越昏晨。宵镫促燕膝，昵语忘苦辛。患难苟相得，毋论骨肉亲。檐月何徘徊，晨风复依依。载言别同居，仓皇倒裳衣。处者各惆怅，去者从此辞。挽手刺刺语，寄言家中知。丁宁故与亲，愿勿长相思。明明昊天威，我久宁在兹。皇矣彼上帝，赫赫敷明威。四序舒以惨，中有玄妙机。烛龙跃天门，一朝景光回。昔为霜下草，今为日中葵。稽首沐罔极，欲报难为词。明月出东方，徒行反家室。室人走相讯，问我何由出。明知非梦寐，欲辩仍自失。喜极双涕零，转面各衔恤。垂镫照缃卷，浮埃满朱瑟。愁言卒未倾，忽复见晨日。鸣镳踰广陌，执简谒彤闱。道逢相识问，倏如远行归。虎拜阁门下，龙颜霁晨辉。二后邈以诏，吾皇嗣其徽。从谏如转九，旁求炳先几。令闻洽四国，寿与南山齐。臣本草野士，弱冠承恩私。黾勉簪绂间，低回赧容姿。直湍寡回波，劲木无弱枝。天运不易测，物情谅如斯。修涂方浩浩，驾言赴前期。
述愤一十七首弘治乙丑年四月作是时坐劾寿宁侯逮诏狱·其一
作者：李梦阳
朝代：明

天门郁岧峣，虎豹守其隅。番番九苞禽，颉颃舞云衢。衔书奏至尊，青龙与之俱。光夕绝还响，徙倚空愁予。
述愤一十七首弘治乙丑年四月作是时坐劾寿宁侯逮诏狱·其七
作者：李梦阳
朝代：明

飘风自南来，飒飒入我怀。我欲随之翔，北向三重阶。守阍遥望予，阊阖何由排。戚戚勿重陈，危言多厉阶。
述愤一十七首弘治乙丑年四月作是时坐劾寿宁侯逮诏狱·其三
作者：李梦阳
朝代：明

鼗响久不作，烈士常苦辛。魏裾已寂寞，汉褴空嶙峋。邈焉向千载，曶曶怀斯臣。皇心苟识察，百死宁一身。
述愤一十七首弘治乙丑年四月作是时坐劾寿宁侯逮诏狱·其九
作者：李梦阳
朝代：明

苔井肃阴森，岳庙闷以清。车前当路翻，红葵夹阶生。羁人散烦疴，纡徐步中楹。时禽变好音，庭柯敷夕荣。讵知沮洳场，旷然获悠情。
述愤一十七首弘治乙丑年四月作是时坐劾寿宁侯逮诏狱·其二
作者：李梦阳
朝代：明

帝居杳何许，苍苍隔九阍。白玉为阿阁，黄金为重门。可望不可扣，仰见飞云奔。何当发炎旭，下照孤葵根。
述愤一十七首弘治乙丑年四月作是时坐劾寿宁侯逮诏狱·其五
作者：李梦阳
朝代：明

大化罔不亏，人生固多艰。汎观畴昔人，浩然发忧叹。自非餐霞侣，伊谁驻朱颜。律律南山岑，拂衣会当还。
述愤一十七首弘治乙丑年四月作是时坐劾寿宁侯逮诏狱·其八
作者：李梦阳
朝代：明

夕云郁峥嵘，颓阳入西丘。返景漏林端，明我屋上楼。静久得玄理，源澄复何求。永怀邹阳子，聊以抒我忧。
述愤一十七首弘治乙丑年四月作是时坐劾寿宁侯逮诏狱·其六
作者：李梦阳
朝代：明

孟夏草木长，垂云一何凄。零雨宵始歇，西山朝复隮。兀然坐高舂，时闻鹁鸠啼。逢辰寡宿欢，履运伤前迷。既无杯中物，何以写我悽。
述愤一十七首弘治乙丑年四月作是时坐劾寿宁侯逮诏狱·其十
作者：李梦阳
朝代：明

青青庙中槐，交交一双禽。为巢育其儿，结构良苦辛。一朝惊弹罗，移栖向高林。我行适见之，叹息空弥襟。
述愤一十七首弘治乙丑年四月作是时坐劾寿宁侯逮诏狱·其十一
作者：李梦阳
朝代：明

湫宇夕阴阴，寒灯焰不长。气楼递微明，飘忽如清霜。人云网恢恢，我胡寓兹房。墉鼠语床下，蝙蝠穿空梁。惊风振南牖，徂夜倏已央。于邑不成寐，展转情内伤。
述愤一十七首弘治乙丑年四月作是时坐劾寿宁侯逮诏狱·其十七
作者：李梦阳
朝代：明

臣本草野士，弱冠承恩私。黾勉簪绂间，低回赧容姿。直湍寡回波，劲木无弱枝。天运不易测，物情谅如斯。修涂方浩浩，驾言赴前期。
述愤一十七首弘治乙丑年四月作是时坐劾寿宁侯逮诏狱·其十三
作者：李梦阳
朝代：明

檐月何徘徊，晨风复依依。载言别同居，仓皇倒裳衣。处者各惆怅，去者从此辞。挽手刺刺语，寄言家中知。丁宁故与亲，愿勿长相思。明明昊天威，我久宁在兹。
述愤一十七首弘治乙丑年四月作是时坐劾寿宁侯逮诏狱·其十二
作者：李梦阳
朝代：明

小草生枯桑，芊芊竞芳辰。虽云殊本根，寄托各有因。自我罹幽囚，忽焉经浃旬。我兄千里馀，渺渺长河津。妻子日望余，苍苍隔西邻。所幸二三友，笑言越昏晨。宵镫促燕膝，昵语忘苦辛。患难苟相得，毋论骨肉亲。
述愤一十七首弘治乙丑年四月作是时坐劾寿宁侯逮诏狱·其十五
作者：李梦阳
朝代：明

明月出东方，徒行反家室。室人走相讯，问我何由出。明知非梦寐，欲辩仍自失。喜极双涕零，转面各衔恤。垂镫照缃卷，浮埃满朱瑟。愁言卒未倾，忽复见晨日。
述愤一十七首弘治乙丑年四月作是时坐劾寿宁侯逮诏狱·其十六
作者：李梦阳
朝代：明

鸣镳踰广陌，执简谒彤闱。道逢相识问，倏如远行归。虎拜阁门下，龙颜霁晨辉。二后邈以诏，吾皇嗣其徽。从谏如转九，旁求炳先几。令闻洽四国，寿与南山齐。
述愤一十七首弘治乙丑年四月作是时坐劾寿宁侯逮诏狱·其十四
作者：李梦阳
朝代：明

皇矣彼上帝，赫赫敷明威。四序舒以惨，中有玄妙机。烛龙跃天门，一朝景光回。昔为霜下草，今为日中葵。稽首沐罔极，欲报难为词。
述愤一十七首弘治乙丑年四月作是时坐劾寿宁侯逮诏狱·其四
作者：李梦阳
朝代：明

悬车曜回景，夕风起乔林。抚兹散沉忧，浩荡开重阴。回翔瞻阙门，踌躇思玉音。宵坐焰明烛，怀古伤我心。
追旧寄徐子
作者：李梦阳
朝代：明

忆昔逢君雪满途，遥怜为客向江湖。看碑定忆羊开府，作赋先投楚大夫。日黑鱼龙豗梦泽，草青麋鹿上姑苏。空回玉轸思流水，不得骅骝见过都。
送乐清少府二首
作者：李梦阳
朝代：明

羽骑骖驔簇晚洲，彭彭箫鼓引官舟。为言独对青松树，何似逢迎绿水头。黄州江比使君清，赤壁山留万古名。黄州小儿骑竹马，来时相送去时迎。
送乐清少府二首 其二 赠黄州牧
作者：李梦阳
朝代：明

黄州江比使君清，赤壁山留万古名。黄州小儿骑竹马，来时相送去时迎。
送乐清少府二首·其一
作者：李梦阳
朝代：明

羽骑骖驔簇晚洲，彭彭箫鼓引官舟。为言独对青松树，何似逢迎绿水头。
送人
作者：李梦阳
朝代：明
体裁：五言绝句

颇讶枫林赤，无风叶自鸣。来人与归客，同听不同情。
送人之南郡三首
作者：李梦阳
朝代：明

梁园千古见风流，醉上任楼复谢楼。相遇片言心便倒，腰间含笑解吴钩。鼓刀朱亥本微寒，白首侯嬴是抱关。不为千金增意气，秪缘一诺万丘山。南阳帝里近亲多，冈势盘龙绕白河。便欲临分留宝剑，方城汉水待鸣珂。
送人之南郡三首·其一
作者：李梦阳
朝代：明

梁园千古见风流，醉上任楼复谢楼。相遇片言心便倒，腰间含笑解吴钩。
送人之南郡三首·其三
作者：李梦阳
朝代：明

南阳帝里近亲多，冈势盘龙绕白河。便欲临分留宝剑，方城汉水待鸣珂。
送人之南郡三首·其二
作者：李梦阳
朝代：明

鼓刀朱亥本微寒，白首侯嬴是抱关。不为千金增意气，秪缘一诺万丘山。
送人使安南
作者：李梦阳
朝代：明

安南陪臣骑驰突，歌吹春喧洱水窟。蛟潭飞雨动霹雳，岛城毒云开日月。黄门使者白泽袍，南来气与秋天高。当今天子古圣人，谕尔岁事勤包茅，永令炎海无波涛。
送人入蜀
作者：李梦阳
朝代：明

锦江风高生夕波，芦荻萧萧秋雁多。问尔乡关何处是，巴人时唱下渝歌。
送人赴举
作者：李梦阳
朝代：明

宝剑动连星，金鞍别马鸣。持将五色笔，夺取锦标名。
送人还关中
作者：李梦阳
朝代：明

君不见刘毅贫时，一掷常百万。君不见唐时郑虔，道高坎壈腹无饭。英雄际会各有时，人生岂必皆如愿。关中老翁燕蓟客，昔何慷慨今何怨。王通无媒番叩关，扬雄有赋何由献。君归射猎南山麓，得钱且学樊侯贩。
送人还关中
作者：李梦阳
朝代：明

见君驱去马，忽起望乡思。华岳寒逾峻，泾河绕自迟。躬耕为谷口，把钓忆皇陂。何日一尊酒，南山对不移。
送人还洛
作者：李梦阳
朝代：明

十月朝天春始回，洛邦真喜使君来。柳条临路若相侍，梅花满堂浑欲开。雪晴几过回变浦，日落时登承露台。九重他日求贤诏，不道今无贾传才。
送仝仪宾朝天歌
作者：李梦阳
朝代：明

风吹黄尘暗河甸，行子拍马来相见。春寒昼阴沙冥冥，九衢散乱花如霰。自言手捧紫瑶函，驰轺谒帝黄金殿。甥婿当朝礼觐同，往来遣答犹亲面。南阳贵人骨固殊，敦亲倍钖明光宴。八议轻微实惋恻，时情讵识皇心眷。开函烂熳百色备，龙盘凤曲流云气。绣女咨嗟洹绪工，体裁吻合三宫意。吴罗叠雪秪怀赧，南金象齿堪沉避。自离京国十年馀，每悬金阙忆金鱼。班行日侍诸王聘，混一曾瞻万国书。君过上林聊驻车，春风旧树花应舒。有暇更欲问西湖，扫地垂杨今有无。
送仝仪宾朝天歌
作者：李梦阳
朝代：明
体裁：古风

风吹黄尘暗河甸，行子拍马来相见。春寒昼阴沙冥冥，九衢散乱花如霰。自言手捧紫瑶函，驰轺谒帝黄金殿。甥婿当朝礼觐同，往来遣答犹亲面。南阳贵人骨固殊，敦亲倍锡明光宴。八议轻微实惋恻，时情讵识皇心眷。开函烂熳百色备，龙盘凤曲流云气。绣女咨嗟洹绪工，体裁吻合三宫意。吴罗叠雪秪怀赧，南金象齿堪沉避。自离京国十年馀，每悬金阙忆金鱼。班行日侍诸王聘，混一曾瞻万国书。君过上林聊驻车，春风旧树花应舒。有暇更欲问西湖，扫地垂杨今有无。
送仲副使赴陕西
作者：李梦阳
朝代：明

骢马白玉鞍，长鸣下云端。今朝发汴水，何日到长安。孝王台前雪如山，垂杨扫地春风还。使君不带冰霜色，却带春风入汉关。相思明月楼，西望古秦州。河南咫尺不可见，何况千山万水头。西望秦州是我乡，陇树秦云空断肠。褰帷杖钺经行地，欲寄双鱼到庆阳。
送伍长垣赴召二首
作者：李梦阳
朝代：明

君赴兰台召，谁看此县花。久知骢是马，当许鹭随车。日月新明主，乾坤旧一家。异时缣帛赏，应首及孙伽。要地徵名尹，新朝急俊臣。班升玉笋晓，台散紫兰春。万水元趋海，群星自拱辰。谁言大河上，白首有垂纶。
送伍长垣赴召二首·其一
作者：李梦阳
朝代：明

君赴兰台召，谁看此县花。久知骢是马，当许鹭随车。日月新明主，乾坤旧一家。异时缣帛赏，应首及孙伽。
送伍长垣赴召二首·其二
作者：李梦阳
朝代：明

要地徵名尹，新朝急俊臣。班升玉笋晓，台散紫兰春。万水元趋海，群星自拱辰。谁言大河上，白首有垂纶。
送何舍人赍诏南纪诸镇
作者：李梦阳
朝代：明

先皇乘龙去不返，悲风惨淡吹宸极。四海哭若丧慈母，百官狂走天为黑。忆昨临危坐御床，手挈神器归今皇。密语丁宁肺腑裂，三老亲闻眼流血。金縢立剖石室秘，此事难从外人说。我君谦让不可得，割哀践阼弘祖烈。日月重悬万国朝，雷雨赦过群方悦。越南海北霹雳动，蛮夷尽奉王正月。此时九道使臣出，舍人亦辍螭头笔。白马朝腾蓟北云，锦帆暮闪江沱日。江沱秋交多裂风，洞庭云梦俱眼空。巴陵县令舍人兄，接诏会弟西楼中。童年题诗在高壁，六载不到纱为笼。南岳以南惟峻山，苦蒸毒雾何盘盘。天王新令雷电掣，妖蛇不敢啼林端。五溪官长喘喙拜，黔州父老垂泪看。却瞻苍梧云气黑，斑竹临江怨幽色。翠华缥缈空冥间，此时此恨谁知得。君不见马援拄孔，明碑剥落黄蒿里。千年莓苔待君洗，万里之行自此始，归来何以献天子。
送佘生南监
作者：李梦阳
朝代：明

江门柳色暗，四月浪花高。尔抱鱼龙志，休随雀燕曹。金山入紫气，璧水动青袍。倘虑音书隔，南风有顺毛。
送余客
作者：李梦阳
朝代：明

自寄还家信，闺人数月圆。住看沙溪口，终日问来船。
送侄木北上
作者：李梦阳
朝代：明

群鸦竞时食，孤鸿独高翔。丈夫四海心，谁能安旧疆。杖剑辞所亲，策马登前冈。岁晏霜露繁，原野何茫茫。草枯禽兽饥，潢潦浩以长。感吟悲蒹葭，试鸣候朝阳。勖哉树名勋，念兹西颓光。
送侄木甥嘉会试
作者：李梦阳
朝代：明

二子趋南省，同车向北燕。苦心冲雁雪，得意伫花天。合浦珠光会，丰城宝气连。谅怀鹏举志，吐胆凤楼前。
送侄竹赴京听除
作者：李梦阳
朝代：明

皇王宝历开，汝上黄金台。气色三光正，人心万国来。拜除将檄入，辞谢柚香回。幸会风云路，行伸騕袅才。
送修武知县
作者：李梦阳
朝代：明

青山盘谷绕桑麻，赤水河阳接种花。琴罢吏希帘昼捲，自看双柏哺慈鸦。
送儿诗四首
作者：李梦阳
朝代：明

冬至至后风愈严，野冰皓皓霜冻髯。河澌日昏不易涉，孤剑匹马慎汝楫。北风萧萧狐裘薄，蔽堤立马劝汝酌。汝伯煨酒友奉盂，路人不行为踟蹰。壶乾日斜客子发，臂弓上马意气勃。斩蛟擒虎及汝时，我幸健饭无父思。平生自许万言书，今往谒帝承明庐。春风走马未为得，下有管乐上契稷。
送儿诗四首·其一
作者：李梦阳
朝代：明

冬至至后风愈严，野冰皓皓霜冻髯。河澌日昏不易涉，孤剑匹马慎汝楫。
送儿诗四首·其三
作者：李梦阳
朝代：明

壶乾日斜客子发，臂弓上马意气勃。斩蛟擒虎及汝时，我幸健饭无父思。
送儿诗四首·其二
作者：李梦阳
朝代：明

北风萧萧狐裘薄，蔽堤立马劝汝酌。汝伯煨酒友奉盂，路人不行为踟蹰。
送儿诗四首·其四
作者：李梦阳
朝代：明

平生自许万言书，今往谒帝承明庐。春风走马未为得，下有管乐上契稷。
送刘尹赴徵
作者：李梦阳
朝代：明

恋别当炎暑，淹留到夕晖。徵书昨日下，循吏古人稀。风树凉移席，庭萱晚就衣。明朝五云里，争看两凫飞。
送友人
作者：李梦阳
朝代：明

王孙笑向碧山栖，春日春萝袅袅低。予亦悠悠芳桂者，白云愁色草萋萋。
送友人之京三首
作者：李梦阳
朝代：明

与君何处别，汴州金梁桥。下有古时水，遥接广陵潮。君摇锦帆去，万里上云霄。我掇金光草，方期白鹤招。凤凰鸣珠树，紫雁沧溟外。贾邓登云台，宁说富春濑。此情难具陈，临河挽衣带。积雪太行路，明灭客行迈。田方澹荡人，侯嬴亦监门。老马尚悲辛，肯负信陵君。宝剑赠烈士，明珠报王孙。纵令沧洲去，终恋紫宫恩。
送友人之京三首·其一
作者：李梦阳
朝代：明

与君何处别，汴州金梁桥。下有古时水，遥接广陵潮。君摇锦帆去，万里上云霄。我掇金光草，方期白鹤招。
送友人之京三首·其三
作者：李梦阳
朝代：明

田方澹荡人，侯嬴亦监门。老马尚悲辛，肯负信陵君。宝剑赠烈士，明珠报王孙。纵令沧洲去，终恋紫宫恩。
送友人之京三首·其二
作者：李梦阳
朝代：明

凤凰鸣珠树，紫雁沧溟外。贾邓登云台，宁说富春濑。此情难具陈，临河挽衣带。积雪太行路，明灭客行迈。
送友人入关
作者：李梦阳
朝代：明

南山郁幽幽，丰水白浩浩。乌啼汉城树，尘起咸阳道。骢马东方来，长鸣翻玉蹄。春风吹绿草，明月满关西。
送右辖王子逼除赴嵩山之役以狱事
作者：李梦阳
朝代：明

遽有嵩山役，恰然逢此春。旌旗拂岫入，车马驻萝新。坐爱溪花发，行怜寨兽驯。时雷苏万物，君重系累民。
送吕广文四川衡聘
作者：李梦阳
朝代：明

大省文衡重，名师礼聘遥。阁云寒暑旆，栈月引星轺。古帝蚕丛国，今人驷马桥。好将杨马辈，收取贡清朝。
送吴生
作者：李梦阳
朝代：明

吴子乘春东入吴，飞花献舞鸟提壶。此去嘱君多载酒，直收春色过西湖。
送周判官
作者：李梦阳
朝代：明

明镫绿酒五花裘，客舍新秋萤火流。问君不饮真何事，明日出城风叶愁。
送席副使监贵州屯学二事歌
作者：李梦阳
朝代：明

我昔在北京，送君向河南。岂料在河南，送君如百蛮。瘴云苍苍途路艰，牂牁罗施皆峻山。法官要自褰帷入，倏忽开明众山出。大抵夷狄似禽鸟，制之虽勤忌拘急。此曹亦是人心性，顷来渐慕衣冠习。文翁化蜀岂无本，李牧屯田务招辑。所恨故人恨万里，令我蚤夜心于邑。丈夫巳际飞龙会，野人犹抱枯鱼泣。感新怀旧心肺酸，万事回头百忧集。弘治之间时世异，与君次第陈封事。许身谬比汉贾生，推君每称唐陆贽。朝回对坐香炉省，出门并结青云辔。自从分手哭遗弓，缙绅漂洎余亦同。抱瓮梁王修竹园，遗址宋帝蓬莱宫。生涯放逐似羁旅，混迹迂腐随村翁。曾闻伏枥有老马，岂即道路伤秋蓬。天下疮痍况未息，西南贡篚防难通。杜鹃尚识君臣礼，蛟龙终收云雨功。相如谕蜀文章壮，马援平交德业雄。扶危济弱付公等，临岐怅望天南鸿。
送张六还京口
作者：李梦阳
朝代：明

云黄风色歇，送子逾修畛。野风吹江树，波水清且紧。归舟本自骛，兄值顺流稳。金山会当聚，别暂情可忍。
送张含
作者：李梦阳
朝代：明

明发车南指，滇城更复南。秋惊洞庭叶，雪压贵州岚。念汝此行远，求官今尚淹。保昌山坞侧，好结望京庵。
送张含还金齿
作者：李梦阳
朝代：明

百忧强自排，感之辄复积。亦知别心苦，所柰欢爱客。迢迢西南夷，叹子此行役。出云怀旧山，倦鸟厉归翮。时情苟靡遭，勉合亮奚益。还道尚云远，去去加餐饭。
送张工副
作者：李梦阳
朝代：明

为官秦邸君西去，因忆简王相遇时。池出异莲要作赋，馆开修竹坐传卮。龙旂寂寞还云气，鹤驭飘翩秪梦思。寄问白头强相国，醴筵吟笔似前随。
送张生还金齿二首
作者：李梦阳
朝代：明

万里来何事，三人此复过。高秋鸿雁下，落木洞庭波。岁月长途老，风云后进多。百蛮家更远，自爱莫蹉跎。大雅流重译，殊方挺上才。批鳞书几上，塌翅首频回。白发南荒路，秋风北宋台。三杯邂逅地，为尔一徘徊。
送张生还金齿二首·其一
作者：李梦阳
朝代：明

万里来何事，三人此复过。高秋鸿雁下，落木洞庭波。岁月长途老，风云后进多。百蛮家更远，自爱莫蹉跎。
送张生还金齿二首·其二
作者：李梦阳
朝代：明

大雅流重译，殊方挺上才。批鳞书几上，塌翅首频回。白发南荒路，秋风北宋台。三杯邂逅地，为尔一徘徊。
送张监察还朝
作者：李梦阳
朝代：明

北极星辰入，山河斧钺归。乌争车鹭疾，雨逆盖云飞。御柳元摇佩，台花且袭衣。圣心虚采纳，忍使谏书希。
送张训导弃官为母
作者：李梦阳
朝代：明

蜀道干戈暮角悲，水行溪壑转春姿。辞刘徐庶心先苦，回驭王阳愿不迟。正月巴山犹碧树，孤舟峡口巳黄鹂。并吞割据千年事，愁见岷峨有战旗。
送戴氏
作者：李梦阳
朝代：明

两河飞雨尽，万里不尘沙。白马朝天客，春风御柳花。声名新上计，袍笏旧传家。谅有兰台擢，应难舍伏伽。
送李中丞赴镇
作者：李梦阳
朝代：明

黄云横天海气恶，前飞鹙鸧后叫鹤。阴风夜撼医无闾，晓来雪片如手落。中丞按辔东视师，躬历崄隘挥熊貔。巳严号令偃鼓角，更扫日月开旌旗。椎牛李牧将士跃，射虎李广匈奴知。屯田金城古不谬，卖剑渤海今其时。塞门萧萧风马鸣，长城雪残春草生。低飞鸿雁胡沙静，远遁鲸鲵瀚海清。不观小范擒戎日，谁信胸中十万兵。
送李帅之云中
作者：李梦阳
朝代：明

黄风北来云气恶，云州健儿夜吹角。将军按剑坐待曙，纥干山摇月半落。槽头马鸣士饭饱，昔无完衣今绣袄。沙场缓辔行射雕，秋草满地单于逃。
送李生京试歌
作者：李梦阳
朝代：明

黄龙玉帝宅，紫极绕逶迤。迩行霜雪尽，恰值春风时。天起桃花浪，烟摇御柳丝。要知走马地，非是冶游儿。
送李生还郡二首
作者：李梦阳
朝代：明

宦美庭闱隔，情深郡檄催。腊江舟自稳，暮日首频回。洞橘黄金摘，吴鱼白雪来。汝亲知更乐，愿展治邦才。伯道吴门水，梁公冀北云。依亲岁聿暮，趋郡袂还分。腊动苏台色，春回震泽薰。重过应未远，良吏汉廷闻。
送李生还郡二首·其一
作者：李梦阳
朝代：明

宦美庭闱隔，情深郡檄催。腊江舟自稳，暮日首频回。洞橘黄金摘，吴鱼白雪来。汝亲知更乐，愿展治邦才。
送李生还郡二首·其二
作者：李梦阳
朝代：明

伯道吴门水，梁公冀北云。依亲岁聿暮，趋郡袂还分。腊动苏台色，春回震泽薰。重过应未远，良吏汉廷闻。
送李行人还朝
作者：李梦阳
朝代：明

南使楼船漫北回，西巡车驾歘东来。星辰再逐千官入，阊阖重临万国开。寒尽旌旗犹拂雪，春新环佩且沾梅。虞弦定有薰风奏，伫望阳和遍九陔。
送杨子还里
作者：李梦阳
朝代：明

曾修书院旴江侧，君去怀予试一游。当日水山应更好，别来松桂几经秋。谢诗早向麻源觅，颜帖时从庙碣收。此外何求惟有醉，背山合起望泉楼。
送柳仪宾进圣节表
作者：李梦阳
朝代：明

万国生辰表，天王北狩时。鸡鸣元紫禁，虎拜亦丹墀。汉树霜枫古，尧蓂露荚移。无辞醉宫酒，当是旧朝仪。
送殷进士病免归
作者：李梦阳
朝代：明

鲁川西流石齿齿，川上茅堂千树林。春行不费风雩咏，日暮聊为梁父吟。南瞻岱岳云峰峻，东访沧溟烟雾深。司马岂缘封禅病，任公终有羡鳌心。
送毛监察还朝是时皇帝狩于杨河
作者：李梦阳
朝代：明

楚生临水送将归，黎子当筵赋式微。天下汝为真御史，百年吾是旧渔矶。沙寒白日蓬科转，风起黄河木叶稀。此去有书应历上，太平天子本垂衣。
送熊进士入朝三首
作者：李梦阳
朝代：明

武帝南征并海回，九天云䍐拂天来。缥缈群仙朝绛节，五云宫阙是蓬莱。苍苍玄武镇皇州，天上银河转地流。言君不是乘槎者，昨夜分明到斗牛。金马岧峣接凤台，石渠高阁倚天开。仲舒早备天人策，汉主临轩问自裁。
送熊进士入朝三首·其一
作者：李梦阳
朝代：明

武帝南征并海回，九天云䍐拂天来。缥缈群仙朝绛节，五云宫阙是蓬莱。
送熊进士入朝三首·其三
作者：李梦阳
朝代：明

金马岧峣接凤台，石渠高阁倚天开。仲舒早备天人策，汉主临轩问自裁。
送熊进士入朝三首·其二
作者：李梦阳
朝代：明

苍苍玄武镇皇州，天上银河转地流。言君不是乘槎者，昨夜分明到斗牛。
送王呈贡赴县
作者：李梦阳
朝代：明

二月扁舟过浙西，楚云何日度浯溪。滇南小郭青山绕，花发流莺一样啼。
送王子如淞江
作者：李梦阳
朝代：明

宝剑寒无色，苍然海上行。异书探战伐，高论动公卿。何日为毛遂，前身是贾生。谁怜同学子，章句独虚名。
送王子归鄠杜
作者：李梦阳
朝代：明

贤兄巳上苍龙阁，令弟犹甘饱藜藿。膝下虽无一寸绶，腰间常吼千金锷。骑驴狂走长安市，酣歌击缶白日落。黄金不成徒自叹，乌裘脱尽那堪著。道逢石室举鞭揖，谓尔骨相殊不恶。终南鄠杜豪侠窟，从来意气无京洛。归家早铸双玉龙，提携来献明光宫。
送王封君还四明
作者：李梦阳
朝代：明

季札如鲁请观周，子长足迹半九州。向平且然志五岳，谁肯龌龊终一丘。封君昨年出吴越，长啸梁园醉秋月。春风垂杨绾不住，便复归山采薇蕨。鉴湖花开云锦浮，凫鹥前导红莲舟。餐霞坐收赤城气，晞发卧看扶桑流。古云徐卿百不忧，君亦滚滚生公侯。君不见大郎绣衣昔持斧，声名赫赫今台府。
送王左史入觐
作者：李梦阳
朝代：明

帝里花应待，王筵醴暂违。舟从泰水上，人是锦衣归。日月瞻新衮，风云壮旧畿。辞朝君即返，莫赋北山薇。
送王照磨省觐
作者：李梦阳
朝代：明

浮沙皛皛楚王台，苦竹泠泠帝子哀。腊月江行莺语合，早春湘北杏花开。贪趋綵服聊轻舫，苦忆金门罢举杯。入幕郤超难许并，题桥司马直须回。
送王生北行二首
作者：李梦阳
朝代：明

紫辔银鞍马，青袍白面郎。扬鞭万里去，谒帝入明光。朝散午门西，春风起御堤。上林花半发，几处早莺啼。
送王生北行二首·其一
作者：李梦阳
朝代：明

紫辔银鞍马，青袍白面郎。扬鞭万里去，谒帝入明光。
送王生北行二首·其二
作者：李梦阳
朝代：明
体裁：五言绝句

朝散午门西，春风起御堤。上林花半发，几处早莺啼。
送王生还里
作者：李梦阳
朝代：明

华池避俗屯萤火，往日谈经近鹿场。万里飘零余作客，诸生亲炙尔升堂。昨来见面生春色，岁暮还家带雪霜。怀土力微难并进，强吟临路独凄凉。
送王韬
作者：李梦阳
朝代：明

王郎口谈金虎文，自称师是紫阳君。挂帆明日忽南去，影落龙江五色云。
送甥嘉之茂州次玉溪侍御韵三首
作者：李梦阳
朝代：明

巳诧齐东谪，能堪蜀道行。自甘穷塞窜，争柰倚闾情。剑阁云中栈，蓬婆雪外城。大江秋见底，待尔濯长缨。蜀道元非易，人言此更难。虎风生万壑，蛇径动千盘。北望常思阙，西来不为官。无言羌性异，汝当郡民看。雪山天地外，经夏雪难消。气冷三城戌，光通万里桥。谁言州不好，汝去蹃宁遥。纵使胡笳夜，犹能梦入朝。
送甥嘉之茂州次玉溪侍御韵三首·其一
作者：李梦阳
朝代：明

巳诧齐东谪，能堪蜀道行。自甘穷塞窜，争柰倚闾情。剑阁云中栈，蓬婆雪外城。大江秋见底，待尔濯长缨。
送甥嘉之茂州次玉溪侍御韵三首·其三
作者：李梦阳
朝代：明

雪山天地外，经夏雪难消。气冷三城戌，光通万里桥。谁言州不好，汝去蹃宁遥。纵使胡笳夜，犹能梦入朝。
送甥嘉之茂州次玉溪侍御韵三首·其二
作者：李梦阳
朝代：明

蜀道元非易，人言此更难。虎风生万壑，蛇径动千盘。北望常思阙，西来不为官。无言羌性异，汝当郡民看。
送田氏
作者：李梦阳
朝代：明

寒城野霜鸿嗷嗷，羊肠木零熊豹号。彼汾沮洳望心劳，葭菼委折风波涛。山西刑司气何豪，西迈白日行旌旄，七星丸丸明佩刀。君不见黄河飞云立如盖，一鹗乘之向并代。
送田生省母兄如晋
作者：李梦阳
朝代：明

匹马遥冲落日微，万山何处是筵闱。途纡沁上花应发，春尽并门雪尚飞。临柏乍开荆树阁，傍萱重著不莱衣。冯高试望风云气，大驾新从此路归。
送田生读书上方寺三首
作者：李梦阳
朝代：明

嗜静甘违俗，藏修合就僧。绿移开径竹，寒扫护窗藤。殿阁秋阴下，琴书爽气增。不须匡氏壁，常有玉莲灯。寺压孤城断，堂开积水围。一僧当茗灶，群鹭狎荷衣。被酒时登塔，持书晚坐矶。鹤腾知客至，嗟汝咏而归。凉雨满庭户，冷然松桂幽。隔云清磬湿，向夜一灯留。萤火辉书幌，乌啼上佛楼。让多今古意，先著宋春秋。
送田生读书上方寺三首·其一
作者：李梦阳
朝代：明

嗜静甘违俗，藏修合就僧。绿移开径竹，寒扫护窗藤。殿阁秋阴下，琴书爽气增。不须匡氏壁，常有玉莲灯。
送田生读书上方寺三首·其三
作者：李梦阳
朝代：明

凉雨满庭户，冷然松桂幽。隔云清磬湿，向夜一灯留。萤火辉书幌，乌啼上佛楼。让多今古意，先著宋春秋。
送田生读书上方寺三首·其二
作者：李梦阳
朝代：明

寺压孤城断，堂开积水围。一僧当茗灶，群鹭狎荷衣。被酒时登塔，持书晚坐矶。鹤腾知客至，嗟汝咏而归。
送田生赴京歌
作者：李梦阳
朝代：明

正月八日天骤黄，大风昼晦沙飞扬。河水慄烈人不行，鴐鹅鸨雁交踉跄。黄鹄呼曹厉毛翼，一举横天向天北。君不见左生北上田生俱，长安走马花九衢。
送白帅留守中都
作者：李梦阳
朝代：明

幕府开淮甸，山河绕汉陵。晓霜迎旆入，王气及秋澄。弩卧铜牙涩，矛抛绿藓增。黄金印如斗，应有异时徵。
送秦子
作者：李梦阳
朝代：明

梁国秋砧满，范阳风叶稀。如何故人去，不与雁同飞。北路蓟门古，寒天易水微。君行莫怨雾，霜日指南辉。
送秦氏
作者：李梦阳
朝代：明

健足慕千里，倦翮常卑安。陶子重折腰，贡生乃弹冠。黄龙日南游，长江浩澜澜。竹实匪不甘，凤孤谁为欢。故庐倚青松，悬崖激鸣湍。返真谢形役，庶以成盘桓。
送程生兼寄姑苏五岳黄山人
作者：李梦阳
朝代：明

压枝梅杏累累碧，照眼樱桃的的红。舟楫大江无昼夜，路岐初夏有西东。淹留欲暮林间日，行坐惟便竹下风。秋水一帆湖海上，为传双鲤到吴中。
送胡主事犒广西军便道耒阳迎母
作者：李梦阳
朝代：明

七年重泛楚江舲，五两飘飖过洞庭。谕蜀长卿元建节，平佗陆贾亦谈经。地从湘口分吴徼，邑在衡阳对轸星。此去先过杜陵院，与谁同上合江亭。炎花瘴草供行日，徭唱夷歌引客听。鼯鼠昼啼诸峒黑，野猩晴语乱峰青。蛮荆本自勤周旅，南越终当系汉庭。荔浦技穷甘釜盎，梧川兵接诧雷霆。威馀虎豹藜难采，血蹂鲸鲵水尚腥。俄喜御书颁内帑，极知恩泽到重溟。兔临乌照谁非土，阴惨阳舒各有灵。巢屋羽毛春拍拍，洗天风雨昼冥冥。花明幕府频张宴，路出磨崖早续铭。马援还朝销薏以，冯驩傲世倚青萍。苍苍百粤悲南狩，渺渺三湘吊独醒。梦渚雁回书不滞，武陵云起思俱停。悲伤蕙草追金勒，点缀桃花惜玉瓶。若道朱弦无绝响，讵应黄发有遗刑。司徒邦计遥怜汝，粉署炉香不可扃。綵服便须随綵鹢，白头同离白蘋汀。
送胶州学职
作者：李梦阳
朝代：明

广文先生骑马来，胶东胶西花欲开。鳣堂萧萧带暮雨，芹池殷殷鸣春雷。太山西望真堪仰，洙泗东流竟不回。寥落庙宫多古树，属君收取栋梁材。
送舍侄木还汴
作者：李梦阳
朝代：明

天涯逼除夕，念尔独归人。夜宿芦沟雪，朝逢易水春。为驹先污血，藏剑莫愁身。到及张灯候，遥知戏彩频。
送苏文学往主三贤书院
作者：李梦阳
朝代：明

邦侯敦礼聘才贤，梁客乘秋诣汝川。堂上久悬徐稚榻，门前俄报孝廉船。云山紫逻霜应峻，风穴青松晚更妍。独上高丘试回首，紫阳白鹿自江烟。
送萧总制赴镇
作者：李梦阳
朝代：明

汉家新拜霍嫖姚，司马今年相宋朝。旌旗一举三边静，雁塞平沙演射雕。
送蔡子赴省
作者：李梦阳
朝代：明

君从历下游三辅，暂就薇花避柏乌。关内久悬冯异望，河西早上伏羌图。茶官诡谲时侵马，饷吏奔趋日备胡。生养愿今开气象，山河百二本皇都。
送蔡帅备真州三首
作者：李梦阳
朝代：明

晨飙下严霜，波水白浩浩。鸡鸣人语动，趋驾恨不早。出门望原野，四顾但衰草。芒砀一何寥，惊雁鸣寒蓼。老骥志千里，烈士轻远道。临事母谓难，为善岂在小。飏舟逾长淮，登陴望大江。气势何郁盘，皇矣真我邦。宫殿槩高清，钟山变青苍。横飙静霜夕，天堑如沸汤。时平智士拙，货贱良贾藏。无言边境勋，宁居亦慨慷。陨霜凋枫木，泽薮莽虞虞。结徒策青骊，行狩聊我娱。左发殪玄兕，右捎仆文駼。插羽坐草间，饮酎炙鲜腴。川光夕明灭，雁骛风叫呼。立马千仞冈，仰送浮云徂。弹剑问所私，何如李金吾。
送蔡帅备真州三首·其一
作者：李梦阳
朝代：明

晨飙下严霜，波水白浩浩。鸡鸣人语动，趋驾恨不早。出门望原野，四顾但衰草。芒砀一何寥，惊雁鸣寒蓼。老骥志千里，烈士轻远道。临事母谓难，为善岂在小。
送蔡帅备真州三首·其三
作者：李梦阳
朝代：明

陨霜凋枫木，泽薮莽虞虞。结徒策青骊，行狩聊我娱。左发殪玄兕，右捎仆文駼。插羽坐草间，饮酎炙鲜腴。川光夕明灭，雁骛风叫呼。立马千仞冈，仰送浮云徂。弹剑问所私，何如李金吾。